RTS :: "Za pet godina 180 fabrika, voleo bih još 100 u naredne četiri"\nPolitika "Za pet godina 180 fabrika, voleo bih još 100 u naredne četiri"\nnedelja, 10. feb 2019, 17:59 -> 19:32\n"Za pet godina 180 fabrika, voleo bih još 100 u naredne četiri"\nPredsednik Alesandar Vučić rekao je u Pančevu da je, obilazeći Južnobanatski okrug video šta je urađeno, ali i šta je još moglo biti urađeno. Podsetio je da je otvoreno 180 fabričkih pogona, a da bi voleo kada bi u naredne četiri godine mogao još 100 da otvori. Premijerka Ana Brnabić kaže da u Srbiji nema više politike od danas do sutra. Politika zajedništva nema alternativu, poručio je građanima predsednik Pokrajinske vlade Igor Mirović.\n"Video sam mnogo stvari koje smo još mogli da napravimo. Da ne kritikujem uvek samo lokalne vlasti, morali smo da budemo agilniji, brži i snažniji. Mogli smo i morali više i bolje. A video sam i stvari koje smo uspeli da pokrenemo i promenimo", dodao je predsednik.\nVučić je naglasio da je ponosan što će krajem aprila otvoriti fabriku ZTF, najboljeg nemačkog komponentnaša, koji će zapošljavati veliki broj ljudi.\n"To je ono na šta sam ponosan. Fabrika će doneti mnogo novca Pančevu, zaposliće mnogo ljudi. Videćete za 10 godina kada neki drugi budu govorili o stanju, da će se mnogi setiti i reći da je ovo za vreme Vučića urađeno", kazao je predsednik.\n"Nisam ni znao koliko je teško prati i brati pečurke, a nijedna od tih dama, koju sam video, neće da kaže koliko je teško raditi, iako ja to vidim. One su samo rekle 'predsedniče, bolje je da imamo posao, nego da ga nemamo", objasnio je Vučić.\nNedostaje nam još jedan pogon u Opovu, jedan u Kovinu, jedna malo veća fabrika u Vršcu, dodao je.\nPodsetio je da je u proteklih pet godina otvoreno 180 fabrika u Srbiji. "Voleo bih kada bih mogao još 100 da otvorim u naredne četiri godine", zaključio je predsednik.\nVučić je najavio dalje uvećanje prava, primanja, plata i penzija i to tako da ne narušava stabilnost budžeta i države, jer tako, ističe, radi odgovorna vlast.\n"Nisam ih se nimalo uplašio i koliko god da se skupe i 50 partija da bude i da idu svi zajedno na jednu listu, a protiv liste poštenja i liste budućnosti Srbije, mi ćemo ih pobediti ubedljivo, kad god, ako se bilo kakvi izbori dogode, i pobedićemo ih ubedljivije nego ikada", rekao je Vučić.\nOn je u to uveren zato što, kako je rekao, ima iza sebe građane koji cene red, rad i ozbiljnost, a ne šarene laže. Poručio je da se ova vlast bori da građani budu bogatiji, a ne oni u foteljama.\n"Takvu budućnost hoćemo i takvu Srbiju", rekao je i zahvalio na podršci i ljubavi koju pokazuju prema svojoj zemlji.\n"Čuvaćemo Srbiju pred onima spolja kojima Srbija nikad nije dovoljno mala. Ali i od onih iznutra koji bi da je vrate u prošlost, pljačkaške privatizacije i razorene fabrike", poručio je Vučić.\nMi smo, istakao je, za Srbiju koja će, kako je rekao, imati ZTF u Pačevu i mnoge druge investitore u zemlji, nove bolnice, uređene škole i vrtiće i više dece. "To je Srbija budućnosti", poručio je Vučić.\nPonovio je da će biti mnogo teško oko Kosova. "Ne mogu da vam govorim kao drugi, jer nisam lažov, ali ćemo raditi zajedno", poručio je i dodao da će Srbija uvek pokušavati da napravi kompromis sa Albancima, ukoliko oni ukinu sumanute takse.\n"Čekamo da ukinu te sumanute takse. Ako ih ne ukinu nikad, nikom ništa, živećemo sa tim problemom, živećemo sa tim mukama i pomagaćemo našem narodu na KiM, ako ih ukinu, uvek ćemo pokušavati da napravimo kompromis, ali nikada nikome nećemo dozvoliti da unižava Srbiju i da misli da je Srbija mala i slaba i da mogu da je ponižavaju kao do 2012. godine", rekao je Vučić.\nOn je zahvalio Srbima sa KiM koji su mu dali podršku od 80 odsto, ocenjujući da oni najbolje znaju ko se bori za njihove interese. Znaju ko je ćutao na proglašenje nezavisnosti Kosova 2008. godine ili ko je oterao Crnu Goru 2006. godine.\n"Zar vam Ostrog nije svetinja? Kako lako sve izgubiste i ćutite, šta ste uradili da sprečite nezavisnost Kosova. Postavili ste granicu između Srba i Srba na Jarinju i Brnjaku, a ja pokušavam da ih sklonim, a onda kažete da sam ja kriv", rekao je Vučić.\nPozvao je građane da razmisle zašto albanski mediji "slave proteste protiv Vučića". "Sami razmislite zašto. Neću više ništa da vam kažem. Je l zato što je loš za Srbe ili zato što se bori za srpski narod", pitao je Vučić.\nKaže da je na protestu protiv vlasti u Gračanici bilo 19 ljudi, a pri tome njih pet je došlo sa severa KiM, jedan od njih je bivši službenik zapadne ambasade...\nVučić je podsetio da se Srbija 2014. godine suočila sa bankrotstvom, što je rešeno zahvaljujući teškim reformama i zahvaljujući ljudima koji su razumeli da "rak ne može da se leči apsirinom"\n"Ko kaže da to može, ne želi vam dobro", rekao je Vučić i dodao da je sve to bilo rizično za stranku koju vodi, jer je bio svestan da će biti onih koji će da se ljute zbog toga, međutim, ukazuje da se sve to isplatilo.\n"Hoćemo da deci ne ostavljamo dugove i da ne vraćaju ono što smo mi napravili, želimo da oni imaju budućnost", rekao je Vučić. On je istakao da je nezaposlenost smanjena sa 25, 9 odsto na 11,3 odsto, navodeći da je srećan zbog toga.\n"Stojanka u Vršcu me je danas preklinjala da uzmem njeno pismo. Uzeo sam, otvorio sam ga - kaže: Nemamo nijednu platu, već 12 godina živimo od moje penzije, ako možete sina ili ćerku da mi zaposlite..", napisala je ona, a predsednik upitao kako onda može da bude zadovoljan, te konstatovao da mora još više da se bori.\n"Ali, ne na lepu reč, ne na ono ''glasaj za nas pa će biti lako..''. Ništa neće biti lako. Nije lako dovesti investitora. Kada sam sreo Angelu Merkel, ja joj kažem ''dolazi CTF'', a onda je ona rekla - ''bravo, to je velika stvar Srbiju''", preneo je Vučić.\nKaže da Srbiji treba još kompanija, ali da one moraju da imaju sigurnost. "Svaka vrsta igre sa izazivanjima nestabilnosti ugrožava naš put u budućnost", rekao je Vučić.\nNaveo je da je Srbija imala 3, 5 milijarde evra stranih direktnih investicija, a sve druge zemlje zajedno na Zapadnom Balkanu nisu došli ni do 2,5 milijarde evra.\n"Upravo zato Srbija mnogima smeta i hoće da je ruše i spolja i iznutra", rekao je Vučić i upitao zašto misle da neki žele Srbiju da vrate u prošlost. "Pa, videli su da ima novca, da ima budućnost, da uzmu i crno ispod nokta, kao što su već uzeli", kaže predsednik.\nOptužbe zbog Rusije\nKaže i da ga "političari iz prošlosti Srbije" optužuju da je kriv što je "skočila" podrška Rusiji za 20 odsto u upitao - zar toga treba da se stidimo ili da uvedemo sankcije Rusiji?\n"To im pričate po tim večerama po ambasadama, a pred narodom nista od toga ne smete da govorite. Ali, po ambasadama svima lepo govorite kako biste uveli sankcije Rusiji", rekao je Vučić.\n"Da vodimo svoju politiku, politiku Srbije, jer samo smo Srbiji dužni i nikome više", podvukao je predsednik.\nNa povike pojedinih građana "hapsi bandu", Vučić je konstatovao da bi mu, kada bi on to izgovorio, rekli da krši nezavisno pravosuđe.\nPrimetio je da, kada pita zašto su neki narkodileri pušteni iz pritvora i zašto nema optužnice, kažu - ne diraj, Vučiću nezavisno pravosuđe, a kad je neko za nešto kriv, onda je - "Ti si Vučiću kriv, iako krivice nema".\n"Ali, ne brinite, sve će doći na svoje mesto i sve dolazi na svoj red, za sve i svakoga", dodao je.\n"Ja se, kao predsednik, dobrovoljno prijavljujem da budem među privima kojima će da bude ispitana imovina. Ali, onda će, boga mi, i njihova imovina da bude ispitana. A, neka narod proceni ko je pošteno stičao, a ko nije", poručio je predsednik Vučić.\n"Danas sam u svakom mestu u kom sam bio imao 1.000, 2.000, nedge 3.000 ljudi. Oni to ne mogu ni u Beogradu nekad da skupe, a ne u malim mestima", rekao je Vučić. To, kako kaže, znači da narod odlično razume kakva je politika potrebna - ozbiljan, odgovoran, marljiv rad.\n"Zamislite da je tih 500 miliona evra došlo u Pančevo", rekao je Vučić okupljenim građanima.\nTo su, kako kaže, neki uradili i nemaju stida, a žele i danas Srbiju da vrate u prošlost. "Oni, čija je politika - politika vešala nikada neće biti budućnost Srbije", istakao je on.\nOni, koji vređaju Pravni fakultet, jer valjda ne služi njihovim politčkim interesima, koji kažu da su fakulteti smrdljiva mesta - to govore oni koji znaju o fakultetima taman toliko koliko su ih videli iz luksuznih automobila - oni ne mogu da predstavljaju budućnost.\nNaglasio je da se te subvencije uvode iz ostvarenih prihoda, a ne zaduživanjem države i da je to primer odgovorne vlasti. "Tako radi odgovorna vlast, uvećava prava, primanja, plate i penzije, ali ne ruši državu".\nBrnabić: Građani više ne žive od danas do sutra\nGrađanima se u Pančevu obratila i premijerka Srbije Ana Brnabić koja se poručila da se u Srbiji više ne vodi politika od danas do sutra, kao što ni građani više ne žive od danas do sutra, a da su promene koje su do toga dovele počele 2014. godine, kada je sadašnji predsednik Srbije Aleksandar Vučić postao premijer.\n"Svaki dan mogu da navodim primere koliko ih ništa nije zanimalo, koliko ih nije zanimala, kao ni građani, koliko ih nisu zanimale bolnice, škole, putevi, da li mladi odlaze i da li porodice imaju budućnost. Sve je to počelo da se menja kada je Vučić postao premijer i kada se videlo da Srbija može da pobeđuje i da se takmiči sa najbolji, kao i da ima potencijal da pobeđuje najbolje", kazala je premijerka.\n"To je licemerje, bahatost, neodgovornost", istakla je Brnabić i dodala da za sadašnju vlast nikada nijedna stvar koja je trebalo da se uradi nije bila mala, te da se i ona i predsednik Srbije bave i najmanjim stvarima.\n"Ponosni smo što radimo za naše građane, ne postoji veća čast od toga, želimo da vidimo Srbiju koja pobeđuje. Budućnost Srbije nije politika linča, vešala nisu slika Srbije, uvrede nisu rečnika Srbije, a pretnje nisu manir. Budućnost Srbije je da radimo, stvarimo, verujemo, pobeđujemo, a to možemo samo ako nastavimo kao do sada da dajemo sve od sebe i da radimo zajedno", zaključila je Brnabić.\nMirović: Politika zajedništva i jedinstva nema alternativu\nPredsednik Pokrajinske vlade Igor Mirović poručio je na skupu u okviru kampanje "Budućnost Srbije", da politika zajedništva i jedinstva, čiji je najznačajniji predstavnik predsednik Srbije Aleksandar Vučić, nema alternativu i da predstavlja budućnost Srbije, kao i da daje rezultate.\nMirović je rekao da su do 2016. godine u Vojvodini na vlasti bili oni koji su izazivali sukobe sa vladom na republičkom nivou i da je bilo potrebno da se to promeni i dovede nova energija.\n"Simbol te promene i pobede je sadašnji predsednik Srbije. Ostanite ovde, Srbija je naša majka, borićemo se zajedno, uz vaša srca bićemo mnogo snažniji", rekao je Mirović okupljenima na centralnom trgu u Pančevu.\nZahvalio je građanima na trudu, radu, ogromnoj veri i entuzijazmu koju pokazuju kada podržavaju Vladu Srbije, predsednika Vučića i njihova konkretna dela, koja se mogu videti na svakom koraku.\nNajavio je da će rekonstrukcija Opšte bolnice u Pančevu biti završena u martu i da će Pančevci i stanovnici Južnog Banata imati bolje uslove za lečenje i zdravstvenu negu.\nDodao je i da će će biti obnovljene sve srednje i osnovne škole u Južnobanatskom okrugu, kao i domovi zdravlja.\n"Mi nećemo stati, mi ćemo u svim opštinama imati konkretne projekte. To je politika mira i sigurnosti za naše porodice i za mlade", rekao je Mirović.\nZahvalio je građanima na podršci i pozvao ih da podrže politiku predsednika Srbije, koja je , kaže, politika mira i sigurnosti, politika novih radnih mesta i budućnosti.\n(utorak, 12. feb 2019, 17:17) - Krsman [neregistrovani]\nSve otvorene firme su strane,pomognute ogromnim subvencijama države,uz to kad im ne bude odgovaralo,pokupiće se i otići,tako da nam takav "uspeh" ne treba\n(ponedeljak, 11. feb 2019, 09:13) - Nikola [neregistrovani]\n"За пет година 180 фабрика, волео бих још 100 у наредне четири"\nSvako otvaranje je veliki plus za Srbiju.\n(nedelja, 10. feb 2019, 22:04) - anonymous [neregistrovani]\nPredsednik kaze da je otvorio 180 fabrika,svaka cast na tome, ali zasto nam danas u Pancevu nije pomenuo zatvaranje giganta Azotare.Sigurno je da je Srbiji kao agrarnoj zemlji potrebna fabrika za proizvodnju vestackih djubriva i da li ima nade da se pomogne pokretanje fabrike.\n(nedelja, 10. feb 2019, 22:02) - anonymousMile [neregistrovani]\nSve je uzalud presednice otvarati jos 100 fabrike i terati Srpskog radnika da radi za 200 evra.\n(nedelja, 10. feb 2019, 22:02) - anonymous [neregistrovani]\nSve je to Dzabe\nKad narodu nista nije bolje,kad i dalje imamo kriminal i korupciju u porastu,kada su osnovni zivotni troskovi sve veci i veci a plate sve bednije.Mozete otvoriti jos 1000 fabrika i nista nece biti bolje.A uskoro u tim fabrikama nece ni imati ko ni da radi jer svako ko moze bezi iz Srbije.\n(nedelja, 10. feb 2019, 21:50) - anonymous [neregistrovani]\nI ja sam gradjanin i imam pravo na misljenje koje treba da se bar saslusa a ne mora da se uvazi.Srbija u Nato obozbedjuje mir i sigurnost nasih granica kakve god da budu nakon resenja za Kosovo,obezbedjuje ekonomiju kakvu do sada nismo imali zbog opasnosti od sukoba i nepredvidivih dogadjaja ne samo kod nas nego kod svih suseda.Niko nakon toga nece moci da vodi kampanju kampanje protivu Srbije jer su pravila takvaNecemo izgubiti Rusiju vec cemo moci da razvijemo razmenu u visini kakvu imamo danas sa Nemackom.Ekonomija pregazi politiku i niko se na nas nece ljutiti jer znaju u kakvom okruzenju zivimo.Da se ljudi vrate iz emigracije i da zivimo sa 1000 evra mesecno ko ljudi vise nam ne treba.\n(nedelja, 10. feb 2019, 21:26) - anonymous [neregistrovani]\nSvi na fabrike\nFabrike, fabrike... pa ima i naroda koji radi glavom, zavrsio fakultet... ma da i njih u fabriku da ne razmisljaju :)\nOva zemlja ne daje nikakvu perspektivu nikome sem obicnog radnika, peraca pecuraka, upravljaca masina... inzenjeri, lekari, knjigovodje, pravnici i mnogi drugi opet su primoreni da gledaju preko\n(nedelja, 10. feb 2019, 21:22) - anonymous [neregistrovani]\n(nedelja, 10. feb 2019, 21:16) - Kristina [neregistrovani]\nZa bolju Srbiju, za stabilniju i mocniju, da narod bude zadovoljan i za jos dosta toga borice se predsednik a i narod sa njim.\n(nedelja, 10. feb 2019, 20:55) - anonymous [neregistrovani]\nA plate smesne. Kazite vasim investitorima da moraju da daju 470e 'prosečnu platu'. Cela zemlja ce otici, ostace samo penzioneri. To vama i odgovara, tada cete biti siguran pobednik izbora.


Clatronic HS 2631 električni ručni usisivač Turbo Tiger: Kućni Usisivači: SveZaKucu.rs Prodaja, Cena, Beograd, Srbija\nClatronic HS 2631 električni ručni usisivač Turbo Tiger\nCena Sa PDV-om: 4199 din\nŠifra Proizvoda: 991\nKarakteristike proizvoda: Clatronic HS 2631 električni ručni usisivač Turbo Tiger\nClatronic HS 2631 ručni usisivač na struju\nSnaga motora: 700 W\nZa usisavanje nameštaja, posteljine, ramova, zavesa, knjiga, računara, automobila, mrvica, prašine, itd.\nKompaktan i veoma lagan\nDodatna oprema: savitljivo crevo, mala i velika četka, traka za nošenje\nUgrađen trajni vakuum filter\nJednostavan za pražnjenje i održavanje\nDužina kabla za struju: 6 m\nObezbeđeno uputstvo na srpskom jeziku.\nOpis proizvoda: Clatronic HS 2631 električni ručni usisivač Turbo Tiger\nIzuzetno snažan, lagan, jednostavan za upotrebu, Clatronic HS 2631 je idealan za usisavanje prašine sa mebl nameštaja, polica sa knjigama, plakara, unutrašnjosti automobila, kompjutera, zavesa, odeće, prosutog brašna sa kuhinjskog poda i sl. Uz pomoć svojih dodataka, savitljivog creva i male i velike četke, ovaj usisivač je sposoban da usisava paučinu sa zidova i veoma zaprljanih mesta na tepisima, bez potrebe da se pentrate po nameštaju ili klečite na kolenima. Četke se mogu uključiti direktno u usisivač ili nastaviti pomoću savitljivog creva.\nOpremljen je moćnim motorom od 700 W koji garantuje veliku usisnu snagu. Zahvaljujući malim dimenzijama izuzetno je praktičan za upotrebu, a sa masom od oko 1.5 kg ne predstavlja opterećenje ni za nežnije ruke. Usisani sadržaj se zadržava u odgovarajućoj posudi unutar aparata, tako da nema potrebe za kupovinom potrošnih papirnih kesa. Posuda se lako prazni, a trajni filter se prilikom čišćenja može oprati običnom vodom i nesmetano ponovo koristiti.\nUsisivač se u struju uključuje pomoću kabla dužine 6 metara koji daje dovoljnu autonomiju kretanja prilikom rada. Pomoću trake za nošenje, aparat je moguće okačiti na rame i osloboditi ruke za druge aktivnosti. Za uređaj je obezbeđeno detaljno uputstvo na srpskom jeziku a garancija iznosi godinu dana.\nIzdiktirajte operateru šifru proizvoda - šifra ovog proizvoda je: 991\nSifra 991, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 991, 2, Pavle Milosevic, Obalska 18, 11000, Beograd, 063123123, pavmi@szk.com


Kaže da su sanitetska vozila opremljena u skladu sa potrebama i modernim medicinskim standardima. Ona je naglasila da su u ovoj ustanovi u nadležnosti lokalne uprave, a posebno službi Hitne pomoći napokon rešili višegodišnji problem.\n- Koristili smo vozila stara 15 godina koja su prešla po 500.000 kilometara, te postala sasvim nepouzdana. Strahovali smo da će zakazati u kritičnim situacijama, ali se to na našu veliku sreću, nije dogodilo. Sada smo sasvim bezbedni po pitanju efikasnog zbrinjavanja pacijenata – kazala je Vesna Gluvić Čelić.\nNačelnik Hitne službe Zlatko Kotaraš podseća da oprema u vozilima pruža potpunu komociju medicinskoj ekipi da na terenu zbrine pacijente i bezbedno ih preveze do zdravstvene ustanove.\nKarakteristično je da su novac za jedno vozilo sakupili gradiški privrednici, a drugo je kupila gradska uprava. Oni su solidarno pomogli Domu zdravlja i bitno uticali na poboljšanje zdravstvene zaštite u gradiškom kraju.\nZoran Adžić, gradonačelnik Gradiške kaže da je ovo primer za pohvalu.\n- Inicirali smo nabavku sanitetskih vozila. Gradska uprava je kupila jedno i svojim primerom pokazala našim preduzećima, kompanijama i drugim darodavcima da se istaknu na humanom planu. Oni su tu poruku razumeli, donirali novac u skladu sa mogućnostima I pomogli Domu zdravlja, ali i svojim sugrađanima, našoj sredini – naglasio je Adžić.\nOn je takođe najavio da će uskoro, po istom principu biti obezbeđeno sanitetsko vozilo za Bolnicu u Gradiški. Ovo je samo jedan od važnih i neophodnih koraka, smatraju u Domu zdravlja, ka jačanju primarne zdravstvene zaštite. Ovde se zalažu za rekonstrukciju ambulanti u Orahovi i Donjoj Jurkovici, a opterećeni su i problemom manjka pedijatara. Zaposlen je samo jedan pedijatar, a na konkurs se mesecima niko ne javlja.\n- Ministarstvo zdravlja nam je odobrilo dve specijalizacije koje traju pet godina. Do tada, neizvesno je kako ćemo i kada rešiti problem manjka pedijatara, mada se nadam da će se ipak neko javiti i doći ovde da radi – kaže Vesna Gluvić Čelić, direktorica Doma zdravlja.\nSituacijom u zdravstvu redovno se bavi i gradski parlament. Odbornici su veoma zainteresovani da se zalažu za stvaranje boljih uslova u ovoj oblasti, a inicijative i akcije gradske uprave, kao što je nabavka sanitetskih vozila, podržavaju.\nMirjana Dakić, odbornica iz Donje Jurkovice, inače medicinska sestra u seoskoj ambulanti ukazala je nedavno na sednici Gradske skupštine na loše uslove rada u svojoj sredini i založila se za izgradnju ambulante. Kaže da je montažni objekat koji je izgrađen pre 35 godina dotrajao i da nije funkcionalan bez obzira na renoviranje pre tri godine. Milan Pilipović\nModernizacija seoskih ambulanti\nDirektor Doma zdravlja Vesna Gluvić Čelić rekla je da postoje realne šanse za izgradnju ambulante u Orahovi, dok je Donja Jurkovica u perspektivi. Podsećamo da je poslednjih nekoliko godina izgrađeno ili adaptirano nekoliko seoskih ambulanti uključujući nabavku savremene opreme. Modernizovano je i više službi u Domu zdravlja, te rekonstruisane prostorije, koje su sada veoma funkcionalne. Smanjeni su i dugovi Fonda PIO RS za receptirane lekove sa 500.000 KM na 240.000 KM.\nPROBLEMI NADMAŠUJU MOGUĆNOSTI Domu zdravlja Gradiška neohodna sanitetska vozila, nedostaju i pedijatri


ČLANSTVO U EU PODRŽAVA 75,6 POSTO ISPITANIKA: RAZLOG JE TRAJNI MIR I POLITIČKA STABILNOST | Hayat.ba\nČLANSTVO U EU PODRŽAVA 75,6 POSTO ISPITANIKA: RAZLOG JE TRAJNI MIR I POLITIČKA STABILNOST\nU slučaju raspisivanja referenduma za članstvo u Evropskoj uniji 75,6 posto ispitanika bi glasalo za ulazak u EU. Članstvo u EU podržava 87 posto ispitanika iz Federacije BiH, 55% ispitanika iz Republike Srpske i 83,6% ispitanika iz Brčko Distrikta. Kao razloge podržavanja ulaska BiH u EU anketirani građani su navodili garanciju trajnog mira i političke stabilnosti (33,2%), slobodu kretanja ljudi, robe i kapitala (26%) i poštivanje zakona i propisa (18,4%). Ispitanici koji ne podržavaju ulazak BiH u EU kao najčešći razlog su naveli strah od većih troškova života i poreza (41,7%).\nDa će najveću korist od članstva BiH u Evropskoj uniji imati mladi navelo je 47,6% ispitanika, dok je 23,5% građana odgovorilo da će to biti političari.\nNa pitanje koja je reforma neophodna za unapređenje svakodnevnog života građana Bosne i Hercegovine 51,2% ispitanika je navelo borbu protiv korupcije, 21,5% smatra da je neophodna reforma sudova i tužilaštava, a 7,7% misli da je to reforma socijalnog sistema.\nViše od trećine ispitanika (38,4%) smatra da BiH neće nikada ući u Evropsku uniju, a 29,2 posto građana misli da će BiH postati članica EU za najviše deset godina. Ukupno 48,2 posto ispitanika se izjasnilo da evropski put Bosne i Hercegovine nema alternativu, dok 35,7% ispitanika smatra da ima. Da Bosna i Hercegovina neće nikada dobiti kandidatski status za članstvo u EU mišljenje je 28,1% ispitanika, 22,3% misli da će se to dogoditi za najviše pet godina, a 17,4% građana vjeruje da će BiH kandidatski status dobiti za najviše godinu.\nInformacija o rezultatima Istraživanja javnog mnijenja “Stavovi građana o članstvu u Evropskoj uniji i procesu integracija u Evropsku uniju” usvojena je na 24. sjednici Vijeća ministara BiH, koja je održana 28. januara 2021. godine, saopćio je DEI.


„Padovi“ kvota za danas – 5. septembar 2019. - Sportske novosti\nNaslovna Fudbal Bet Info Fudbal „Padovi“ kvota za danas – 5. septembar 2019.\n„Padovi“ kvota za danas – 5. septembar 2019.\n20:45 Rumunija – Španija (Evropa – Kvalifikacije za Evropsko prvenstvo)\nKvota na pobedu Španaca je u blagom porastu, a moguće je da će do početka susreta doći do još većih promena kvota. Bilo kako bilo, smatramo da Španci ne bi trebalo da imaju nikavkih problema protiv Rumunija, ma koja kvota da bude na pobedu gosta.\n20:45 Izrael – Severna Makedonija (Evropa – Kvalifikacije za Evropsko prvenstvo)\nO ovom susretu smo pisali na sledećem linku, a izgleda da kladionice polako reaguju na uplate i spuštaju kvotu na pobedu domaće reprezentacije. Izraelci su dosadašnje kvalifikacione mečeve odigrali mnogo bolje, dok se Makedonci nalaze na pretposlednjem mestu u grupi uz dva vezana poraza, a eventualni poraz večeras bi im stavio tačku na eventualni plasman na Evropsko prvenstvo.\nPrethodni tekstGde danas „idu“ uplate – 5. septembar 2019.\nSledeći tekstDubl dana – 5. septembar 2019.


Romi prednost pred revanš na ''Meaci'' - Sportske.net\nPodsetimo, u nedelju su Roma i Inter na istom mestu igrali nerešeno, 1:1 u okviru 21. kola Serije A, a ovog puta Rimljani su uspeli da slave rezultatom 2:1.\nRoma je sjajno ušla u meč i vrlo brzo je stekla dva gola prednosti. Vodeći gol postigao je Florenci u 13. minutu, da bi dvadeset minuta kasnije Destro duplirao prednost. Za oba gola zaslužan je Piris, koji je dva puta odlično asistirao sa desne strane.\nMeđutim, kao i u nedelju, ponovo je mrežu Rome uspeo da zatrese Rodrigo Palasio, a to je učinio u finišu prvog poluvremena, u 44. minutu, kada je praktično i postavljen konačan rezultat - 2:1.\nMinimalan trijumf Rimljana daje šanse u revanšu i jednima i drugima, pa bi trebalo očekivati veoma zanimljiv duel na ''Meaci''.


SPO: Odbornicima se nudi 20.000 evra | Autonomija\nDa li će "principijelni" odbornici SPO-a prihvatiti nemoralnu ponudu?\nGradski odbor Srpskog pokreta obnove (SPO) saopštio je danas da je u Novom Sadu poslednjih dana u toku „lov na glave odbornika nove skupštinske većine“.\nKako se navodi, pojedini predstavnici još uvek aktuelne gradske vlasti ponudili su 20.000 evra svakome ko „ubedi“ ili na bilo koji drugi način privoli nekoga od 42 odbornika nove većine da se ne pojavi na vanrednoj sednici Skupštine grada 12. septembra, a za šta na raspolaganju imaju dodatnih 50.000 evra.\n„Poražavajuća je činjenica da kao posledicu toga danas čitav ešalon drugorazrednih novosadskih biznismena u svojim mobilnim telefonima poseduje imena, prezimena i fotografije odbornika Skupštine grada“, piše u saopštenju.\nSPO je ocenio da je na nadležnim istražnim organima da utvrde da li iza ovih radnji stoji odlazeći gradonačelnik Igor Pavličić.\n„Sasvim je sigurno da svojim odbijanjem da podnese ostavku i izjavama o tome kako je ‘tajno glasanje uvek neizvesno’ doprinosi stvaranju atmosfere koja pogoduje organizatorima“, ocenio je SPO.\nGradski odbor Narodne partije pozvao je danas odbornike da 12. septembra, u interesu svih građana Novog Sada, izaberu vlast i da se konačno opredele ko će biti gradonačelnik, predsednik Skupštine grada i članovi Gradskog veća.\n„Novi Sad je od 6. maja, kada su održani izbori, u agoniji. Ništa konkretno se ne radi, sednice Skupštine grada se ne održavaju, a javno komunalni sektor je u velikoj krizi. Ko god bude izabran 12. septembra mora da se odmah baci na posao kako bi se zaustavilo dalje beznađe u koje je grad zapao“, ocenila je Narodna partija.\nStranka je upozorila da će, ukoliko stranke koje imaju odbornike u Skupštini grada, 12. septembra ne izaberu ključne ljude grada i ne počnu da rešavaju probleme Novosađana, zahtevati održavanje novih lokalnih izbora.\nSrpska napredna stranka već nedeljama pokušava da sruši aktuelnu vlast, predvođenu Demokratskom strankom i Ligom socijaldemokrata Vojvodine, a SNS je sa partnerima pre sedam dana saopštio da ima većinu od 42 odbornika od ukupno 78, koliko ih ima u gradskom parlamentu.\nNa vanrednoj sednici 12. septembra raspravljaće se o predlogu opozicije za smenu gradske vlasti na čelu sa Igorom Pavličićem i izboru nove.


Obama i zvanično u kampanji\nPredsednik Baraka Obama\nPredsednik Barak Obama je govorom na skupu u saveznoj državi Ohajo zvanično počeo kampanju za predsedničke izbore u novembru.\nObama je okupljenima na državnom univerzitetu Ohaja, u Kolambusu, kazao da je Amerika prošla kroz težak period oporavka od duboke recesije, te da je predaleko odmakla da bi se vratila na staro.\nObama je dodao da bi njegov rival, republikanac Mit Romni, samo potvrdio neuspelu politiku svoje partije. Takođe je kazao da se njegova administracija ne vraća u prošlost, već vodi zemlju napred. Predsednik je optužio Romnija da je izgubio kontakt sa prosečnim Amerikancima i da je previše blizak konzervativnim republikancima u Predstavničkom domu.\nPredsednik Obama je naglasio da su ovi izbori ključni za sudbinu srednje klase. Obamu očekuje teška izborna trka, imajući u vidu polarizovanu naciju opterećenu nezaposlenošču i usporenim ekonomskim oporavkom.\nEkonomski problemi, koje je nasledio i koje pokušava da reši, obeležili su njegov prvi mandat na položaju predsednika. Obama je u redovonom obraćanju naciji subotom kazao da je oporavak od najgore ekonomske krize od Velike depresije posao koji i dalje traje.


Irak protiv poziva Arapske lige Asadu da mu omoguće odlazak\nIrak je danas odbacio poziv Arapske lige sirijskom predsjedniku Bašaru al Asadu da se povuče uz napomenu da o njegovoj sudbini treba da odluči sirijski narod, izjavio je Vladin portparol Ali al Dabag.\n"Iračka delegacija izrazila je uzdržanost. Nije uobičajeno da ministarski savjet traži nečiju ostavku. To je isključivo odgovornost sirijskog naroda, a ostali ne bi trebalo da se miješaju", rekao je Dabag.\nMinistri vanjskih poslova zemalja Arapske lige danas su sa sastanka u Dohi ponudili Asadu "bezbjedan izlaz" ako se što prije povuče sa vlasti.\nIračka Vlada, kojom dominiraju šiiti, zauzela je umjereniji stav prema krizi u Siriji u poređenju sa sunitskim zemljama iz regiona Persijskog zaliva u uputila poziv da se izvrše reforme, umjesto da Asad odmah podnese ostavku.\nSirija je odmah odbacila poziv Arapske lige i izrazila žaljenje zbog toga što se ova organizacija "spustila na takav nivo" u obraćanju jednoj članici, prenijela je Al Jazeera.\n"Ako su arapske zemlje koje su se sastale u Dohi iskrene u želji da zaustave krvoproliće, prestale bi da isporučuju oružje i da šire propagandu", izjavio je portparol sirijske Vlade DŽihad Makdisi.\nArapska liga apelovala je da pobunjenička Slobodna sirijska armija formira prelaznu vladu nacionalnog jedinstva.


Protalibanski ekstremisti oslobodili oko 260 pakistanskih vojnika\nProtalibanski borci oslobodili su danas više od 260 pakistanskih vojnika, otetih pre dve sedmice u plemenskoj oblasti blizu granice sa Avganistanom. Vojnici su predati članovima džirge, plemenske skupštine u selu Ladi u Južnom Vaziristanu, gde su oteti 30. avgusta.\nOslobođeni zatočenici biće tokom dana prebačeni u Vanu, glavni grad Južnog Vaziristana, područja poznatog po delovanju Al Kaide i talibanskih ekstremista. Zasad nije jasno pod kojim su uslovima vojnici pušteni na slobodu. Pobunjenici su ranije tražili od vlasti da povuku vojsku iz te oblasti i oslobode desetak njihovih saboraca.\nPakistan, saveznik Sjedinjenih Američkih Država u borbi protiv terorizma, razmestio je oko 90 hiljada vojnika u zoni blizu porozne avganistanske granice, koju s lakoćom prelaze pripadnici Al Kaide i talibanski pobunjenici iz susedne države.


Počinje primjena elektronskih recepata - Fond zdravstvenog osiguranja Republike Srpske\nFZO RS Odnosi s javnošću Vijesti Počinje primjena elektronskih recepata\nčetvrtak, 31. 03. 2022. 12:39\nOd sutra, tačnije od 1. aprila, planirano je da počne primjena elektronskih recepata u praksi, što je nastavak sprovođenja projekta Integrisanog zdravstvenog informacionog sistema (IZIS).\nPrimjena elektronskih recepeta u konačnici pojednostaviće rad zdravstvenog sistema i olakšati pacijentima dostupnost terapijа, ali smo istovremeno svjesni da će biti potrebno izvjesno vrijeme da se svi prilagode novom načinu rada, uključujući i same osiguranike.\nZdravstveni radnici u ustanovama i apotekama su se u proteklom periodu zajedno sa implementatorima projekta intezivno pripremali za realizaciju e recepata, a budući da je riječ o velikoj novini FZO RS je oformio i operativni tim koji će im biti na raspolaganju. Osim radnika Fonda, na raspolaganju će biti i radnici zdravstvenih ustanova, a sve u cilju da potencijalni problemi, poput neadekvatnog popunjavanja elektronskog recepta, budu prevaziđeni u optimalnom vremenu.\nRiječ je o velikom i složenom poslu te molimo osiguranike i cjelokupnu javnost za razumijevanje ukoliko na početku primjene elektronskih recepata bude nesnalaženja, ali naglašavamo spremnost svih u zdravstveno sistemu Republike Srpske da i ova faza IZIS-a u potpunosti zaživi u praksi.\nNapominjemo da će se u izuzetnim slučajevima apoteke i dalje prihvatati papirni recept, i to kada je riječ o receptima privatnih ambulanti porodične medicine, receptima ustanova koje pružaju usluge iz KSZ-a (ginekologija i pedijatrija), te u slučaju propisivanja lijekova sa opojnim drogama. Takođe, vodiće se računa da se ne osporavaju ni papirni recepti koje iz objektivnih razloga nije bilo moguće propisati i realizovati elektronski, npr. u slučaju nestanka struje, prekida internet veze i slično.\nPodsjećamo, e recepti su dio velikog projekta integracije zdravstvenog informacionog sistema koji će donijeti brojne prednosti u zdravstvu Srpske, poput bržeg izdavanja lijekova, smanjenja mogućnosti grešaka u propisivanju, ali i zbog minimalnog korišćenja papira i drugo.\nOsim elektronskih recepata, IZIS podrazumijeva primjenu elektronskih kartica umjesto zdravstvene knjižice, elektronskih uputnica i elektronskog kartona. Napominjemo da je do sada oko 60 odsto osiguranika preuzelo svoju elektronsku karticu, tačnije više od 640.000 osiguranika. Napominjemo da se još uvijek uporedo koriste i e kartice, kao i stara zdravstvena knjižica.\nInače, IZIS je implementiran i dostupan u svim javnim zdravstvenim ustanovama, a IZIS podrazumijeva potpunu integraciju, odnosno informacionu uvezanost svih ustanova zdravstvenog sistema Srpske i potpunu upotrenu elektronsih kartica, recepata, uputnica i kartona. Dosadašnji kartoni pacijenata zamjenjuju se elektronskim zdravstvenim kartonima, koji sadrže sve podatke o pacijentu na jednom mjestu, nezavisno od toga u kojoj zdravstvenoj ustanovi su prikupljeni (ambulanti porodične medicine, službi hitne pomoći, bolnici ili specijalističkoj ambulanti). Ljekari koji liječe pacijenta na jednom mjestu imaju detaljan uvid u pacijentovu istoriju liječenja, te važne podatke, poput podataka o alergijama, hroničnim oboljenjima, terapijama koje je primao i itd.\nTako da su prednosti IZIS-a višestruke, poput unapređenja kvaliteta zdravstvene zaštite, poboljšanja sigurnosti pacijenta, smanjenja administrativnih troškova, te efikasnijeg i kvalitetnijeg sistema zdravstvene zaštite u cjelini.


EPCG odgovorila Medojeviću: Provjerićemo cjelokupan tenderski postupak i sam ugovor, a javnost će biti blagovremeno i transparentno informisana. – Borba\nEPCG odgovorila Medojeviću: Provjerićemo cjelokupan tenderski postupak i sam ugovor, a javnost će biti blagovremeno i transparentno informisana.\nElektroprivreda Crne Gore uputila je reagovanje povodom izjave povodom objavljenog saopštenja predsjednika PzP, poslanika u Skupštini Crne Gore Nebojše Medojevića o planoviima EPCG vezano za projekte TE “Pljevlja”.\nDrago nam je što ste saglasni sa činjenicama, koje smo naveli i pojasnili u našem prethodnom reagovanju, o važnosti daljeg rada TE Pljevlja, kao i sa konstatacijom da ćemo nakon ekološke rekonstrukcije dobiti najmoderniju termoelektranu u regionu.\nOno sto nije tačno, a što ste naveli u saopštenju, je podatak da će EPCG dati 54 miliona eura kompaniji BEMAX i BB Solar. Zato i reagujemo u cilju tačnog i transparentnog informisanja javnosti.\nPodsjećamo još jednom da je prethodno rukovodstvo EPCG potpisalo Ugovor o realizaciji projekta ekološke rekonstrukcije Bloka I 9. juna 2020.godine. Komisija za izbor najpovoljnije ponude na tenderu izabrala je za taj projekat ponudu konzorcijuma DEC INTERNATIONAL-BEMAX-BB SOLAR-PERMONTE vrijednu 54.427.700,00 eura sa PDV-om, a koji predvodi kineska kompanija i koja je birala partnerske firme.\nDakle, radi se o konzorcijumu četiri firme koje shodno ugovoru i obavezama imaju medjusobnu raspodjelu planiranih sredstava a kompanije koje navodite participiraju sa manje od četvrtine u pomenutim finasijama.\nSaglasni smo i mi sa vašom konstacijom da ovo nije tema za populizam i sticanje jeftinih političkih poena, jer o važnosti ovog projekta ne treba više govoriti. Napominjemo da ćemo, u međuvremenu, provjeriti cjelokupan tenderski postupak i sam ugovor, a o rezultatima preispitivanja javnost će biti blagovremeno i transparentno informisana.\nNa kraju ćemo ponoviti da je nesporno da će novo rukovodstvo pokrenuti snažan investicioni ciklus proizvodnje električne energije iz obnovljivih izvora i tako dati značajan doprinos borbi protiv emisije štetnih gasova i klimatskih promjena.\nErdogan: SAD da se pogleda u ogledalo, Bajden da povuče izjavu o Jermenima\nNova ofanziva “Vijesti”: Željko Ivanović napadom na Vladiku Joanikija skreće pažnju sa milionske afere o stanovima Đukanovićevog režima!\nrovcaninu nije govno no se pas posra . kako to opet kinezi a znamo sto su nam napravili oko auto puta i koliko se tu bemaks i djukanovic ugradili nego opet ste snjima po milovome naredjenju sklopili ugovor sa kinezimma i opet sa rocenom i i sinom djukanovica normalno jer se treba ugradjivati . raskini taj ugovor rovcaninu , a dje ti je milutin djukanovic sto se ne cuje i pozivamo vasilija milickovica da se javi u vezi ove termoelektrane i epcg i da kaze sve o privatizaciji epsg i ko je ucestvova u toj privatizaciji e medojevica poslusaj dobro rovcaninu neces pogrijesiti .


Vukčević : Istražiti ulogu medija u zločinima | Autonomija\nVukčević : Istražiti ulogu medija u zločinima\n"Medijska propaganda bila uvod u rat u SFRJ, ali da nijedan urednik, direktor medija i novinar nije krivično odgovorao za doprinos tragediji i ratu"\nTužilac za ratne zločine Vladimir Vukčević izjavio da je važno da se potpuno istraže pitanja podsticanja i pozivanja na izvršenje ratnih zločina putem medija. Na predstavljanju studije „Reči i nedela“, Vukčević je rekao da je medijska propaganda bila uvod u rat u SFRJ, ali da nijedan urednik, direktor medija i novinar nije krivično odgovorao za doprinos tragediji i ratu.\n„Upravo ubojita snaga koju mediji imaju, a posebno kada se zloupotrebljavaju, ukazuje na važnost krivičnog gonjenja osoba koje su u tome učestvovale“, rekao je Vukčević.\nOn je dodao da sloboda izražavanja ne sme i ne može da bude apsolutna onda kada mediji svesno i ciljano koriste govor mržnje.\n„Ona ne može da bude apsolutna kako ne bi ostale nekažnjene upravo one osobe koje su svojom retorikom vodile do masovnih zločina, patnji i razaranja“, rekao je Vukčević.\nDirektor Beogradskog centra za ljudska prava Vojin Dimitrijević rekao je da pošto Srbija zvanično devedesetih godina nije bila u ratu, novinari ne mogu da se pravdaju da je ratno huškanje u kojem su učestvovali bilo delo ratne propagande.\nOn je objasnio da je tadašnji Krivični zakon sadržao odredbe o kažnjivosti pozivanja na izvršenje krivičnog dela, koje je „samo po sebi krivično delo“, bez obzira na to da li se neko tom pozivu odazvao i da li se to može dokazati.\n„Bez obzira na to da li ima mesta krivičnom gonjenju, treba insistirati da se shvati etička i moralna odgovornost onih koji su to radili“, rekao je Dimitrijević.\nUrednik Radija Slobodna Evropa Omer Karabeg je ocenio da je propuštena prilika da se kazne novinari koji su učestvovali u širenju mržnje i ratne propagande i da im je, posle političkih promena oktobra 2000. godine, trebalo zabraniti da se bave novinarstvom.\nOn je dodao da je rano govoriti da li je samo pozivanje na ratni zločin moguće dokazati. Karabeg je podsetio da je 1.500 novinara i urednika Radio-televizije Beograd izgubilo posao jer nisu bili spremni da učestvuju u ratnoj propagandi.


Vitkovski: Da li EU ima još šargarepa za Srbiju i Kosovo? | EurActiv Serbia\nEvropska unija je na opšte iznenađenje,ponovo preuzela pol poziciju u dijalogu Beograda i Prištine, ali se sada postavlja pitanje da li je ona dovoljno spremna za trku, piše rukovodilac projekta Mir i bezbednost pri berlinskom Centru za međunarodne mirovne operacije (ZIF) Andreas Vitkovski.\nVitkovski podseća da je najava specijalnog tužioca za Kosovo da će podići optužnicu protiv predsednika Kosova Hašima Tačija izazvala pravi politički potresa, čija je prva žrtva bio sastanak predstavnika Kosova i Srbije zakazan za 27. jun u Vašingtonu. Bilo je predviđeno da na tom sastanku dve zemlje potpišu sporazum na kojem je radio američki specijalni izaslanik Ričard Grenel.\nGrenelova je inicijativa, piše Vitkovski, popunila prazninu nastalu posle dijaloga u kojem je posredovala EU, a koji je zamrznut od 2018. Tači je otkazao putovanje u Vašngton zbog optužnice, a njegov primer sledio je i premijer Kosova Avdulah Hoti.\nPosle rasprave o tome ko treba da vodi dijalog Beograda i Prištine, EU se iznenađujuće našla na pol poziciji.\nU tekstu se navodi da je Grenel imao priliku da poentira još na marginama Minhenske bezbednosne konferencije u februaru, kada su u prisustvu Hašima Tačija i srpskog predsednika Aleksandra Vučića potpisana dva sporazuma o železničkom i drumskom saobraćaju između Srbije i Kosova.\n"Jedina je kvaka bilo to što je namerno izostavljena vlada Kosova premijera Aljbina Kurtija, koja je nadležna za razvoj infrastrukture", pošto je Kurti "pretio da ugrozi planiranu harmoniju tog događaja", piše Vitkovski.\nNemački stručnjak podseća da su SAD posle toga izvršile pritisak na Kosovo zapretivši obustavljanjem finansijske pomoći, da je Kurtijeva vlada oborena, ali da je i njegov naslednik Avdulah Hoti od samog početka insistirao da granice Kosova ne mogu biti predmet pregovora.\nU međuvremenu, EU je pokušala da ponovo preuzme inicijativu u pregovorima, koju je izgubila delom i zbog sopstvenog postupanja.


Ulazak u EU predstavlja garant dugoročnog mira za sve države regiona - CdM\nUlazak u EU predstavlja garant dugoročnog mira za sve države regiona\nU okviru zvanične posjete predsjednika Državnog zbora Slovenije Igora Zorčiča Crnoj Gori, održan je zajednički sastanak sa Odborom za međunarodne odnose i iseljenike i Odborom za evropske integracije, na kom je konstatovano da ulazak u EU predstavlja garant dugoročnog mira za sve države regiona.\nPredsjednik Odbora za međunarodne odnose i iseljenike Miodrag Lekić saopštio je da Crna Gora i Slovenija gaje prijateljske odnose, koji datiraju iz perioda kada su dvije države bile dio Socijalističke Federativne Republike Jugoslavije.\nOn je saopštio da, iako je prisutan evidentan zamor od proširenja Evropske unije, Crna Gora ostaje posvećena svom evropskom cilju, ideji povodom koje postoji najsnažniji konsenzus u državi.\nPredsjednik Odbora za evropske integracije Branimir Gvozdenović pozdravio je prioritete slovenačkog predsjedavanja Savjetu EU i iskazao posebno zadovoljstvo što je na agendi predsjedavanja politika proširenja Unije i evropska budućnost Zapadnog Balkana.\nOvim se, po njegovim riječima, još jednom potvrđuje tradicionalna podrška Slovenije Crnoj Gori, koja je osvjedočena, između ostalog, i ekonomskom saradnjom i podrškom za članstvo Crne Gore u NATO.\nPodsjećajući na visok stepen podrške građana evropskim integracijama i saglasnost svih političkih subjekata oko strateške potrebe pridruživanja Crne Gore EU, predsjednik i članovi Odbora za evropske integracije su iskazali interesovanje za praktičnu saradnju odbora za pitanja EU dva parlamenta, posebno u dijelu kontrolne uloge odbora, razmatranja tema na agendi institucija EU, usklađivanja zakonodavstva sa EU standardima i kontroli korišćenja fondova EU.\nZorčič je saopštio da se budućnost EU konstantno preispituje i da se razgovara o reformama u brojnim segmentima Unije.\nPonavljajući da će pitanje proširenja EU na Zapadni Balkan biti jedan od prioriteta predstojećeg predsjedavanja Slovenije Savjetu EU, ocijenio je da ulazak u EU predstavlja garant dugoročnog mira i stabilnosti za sve države regiona.\nPored predsjednika dva odbora, sastanku su prisustvovali i članovi Odbora za međunarodne odnose i iseljenike: Slaven Radunović, Aleksandra Vuković i Boris Mugoša i članovi Odbora za evropske integracije: Simonida Kordić, Daliborka Pejović i Suada Zoronjić.\nSa slovenačke strane, sastanku su prisustvovali i Tomaž Lisec, predsjednik Grupe prijateljstva sa Crnom Gorom, Nik Prebil, potpredsjednik Odbora za pitanja EU i član Grupe prijateljstva, Uršula Zore Tavčar, generalna sekretarka Državnog zbora, kao i Gregor Presker, ambasador Slovenije u Crnoj Gori.\nTagsCrna Gora Evropska unija EU igor zorčić Miodrag Lekić Slovenija


Francuska, Nemačka i Britanija: Osuđujemo proizvodnju metal uranijuma u Iranu\nNuklearno postrojenje Fordo u Iranu\nFrancuska, Nemačka i Velika Britanija osuđuju iransku odluku o proizvodnji metal uranijuma, saopštile su ove tri države, navodeći da Teheran time krši obaveze prema međunarodnoj zajednici.\nMeđunarodna agencija za atomsku energiju (IAEA) objavila je 11. feburara da je Iran započeo proizvodnju metal uranijuma koji će koristiti kao gorivo za jedan od svojih nuklearnih reaktora. Ta agencija Ujedinjenih nacija sa sedištem u Beču saopštila je da je 8. februara ustanovila da u pogonu u Esfahanu u centralnom Iranu ima 3,6 grama metal uranijuma.\nIran je u januaru najavio da planira da istraži proizvodnju metala urana, rekavši da im je ovo napredno gorivo potrebno za istraživački reaktor u Teheranu.\n"Pozivamo Iran da zaustavi ove aktivnosti bez odlaganja i da ne preduzima nove korake na svom nuklearnom programu. Iran podriva priliku za obnovljenu diplomatiju kako bi u potpunosti bili ostvareni ciljevi JCPOA", navele su Francuska, Nemačka i Velika Britanija, a prenosi Reuters.\nSporazum o iranskom nuklearnom programu, čiji je zvanični naziv Zajednički sveobuhvatni akcioni plan (JCPOA), potpisali su u julu 2015. godine u Beču Iran i grupa 5 plus 1, koju je činilo pet stalnih članica Saveta bezbednosti UN-a (Kina, Francuska, Rusija, Velika Britanija, SAD) i Nemačka kao potpisnica u ime Evropske unije.\nU zamenu, Teheran, koji negira da želi da proizvede nuklearno oružje, dobio je olakšice od ekonomskih sankcija koje su mu nametnule Sjedinjene Države, Evropska unija i Ujedinjene nacije.\nSAD su 2018. godine, odlukom tadašnjeg predsednika Donalda Trumpa, jednostrano napustile sporazum, ponovo uvele ekonomske sankcije, a Iran je zbog toga krenuo sa zanemarivanjem obaveza i obogaćivanjem uranijuma.\nAdministracija američkog predsednika Joe Bidena pokušava ponovo da uspostavi diplomatske pregovore, ali traži da se Iran prvo vrati poštovanju sporazuma kojim su obavezni da ograniče svoj nuklearni program.\nIranski zvaničnici insistiraju na tome da bi Sjedinjene Države najpre trebalo da ukinu sankcije Teheranu.


Izgorjeli autobus bez licence za prevoz putnika » Javni Servis\n26 Novembra, 2021 26 Novembra, 2021 iadmin76Leave a Comment on Izgorjeli autobus bez licence za prevoz putnika\nMinistarstvo za transport i veze Sjeverne Makedonije saopštilo je da autobus koji je izgorio u Bugarskoj nije imao licencu za prevoz putnika, te da je zato vlasniku tog vozila, firmi “Besa trans”, oduzeta dozvola za rad.\nVozilo koje je izgorjelo „nije evidentirano u elektronskoj evidenciji izdatih licenci za obavljanje javnog unutrašnjeg i/ili međunarodnog prevoza putnika koju vodi Ministarstvo za transport i veze Severne Makedonije”. Iz ministarstva su napomenuli da firma “Besa trans” kod njih ima registovana četiri licencirana autobusa, ali da vozilo koje je učestvovalo u nesreći nije među njima. „Da bi se spriječilo bilo kakvo drugo djelovanje te firme, koje bi moglo da izazove negativne posljedice, oduzima joj se licenca za rad, odnosno zabranjuje vršenje djelatnosti”, navodi se u saopštenju. Državni saobraćajni inspektorat će obavi vanredni inspekcijski nadzor prevoznika “Besa trans”.\nU autobusu firme “Besa trans”, koji se u utorak rano ujutru zapalio na autoputu u blizini Sofije na povratku sa turističke ture iz Istanbula, poginulo je 45 makedonskih državljana, među kojima 12 djece.\nNaslovna fotografija: EPA-EFE/VASSIL DONEV\nTagged Crna hronika Region Sjeverna Makedonija


Đoković preskače US Open, da li će biti spreman za Francuze?\nZdeslav Milinković, doktor teniske reprezentacije Srbije, ističe za Blicsport da našeg najboljeg tenisera Novaka Đokovića zbog povrede lakta čeka najmanje mesec i po dana pauze, što znači da neće nastupiti na ovogodišnjem US Openu.\nPodsetimo, Đokovićeva povreda desnog lakta razlog je što je predao četvrtfinale Vimbldona Tomašu Berdihu na početku drugog seta, a Milinković, redovni profesor ortopedije i gostujući profesor u čak devet država, porazgovao je tim povodom sa Novakom, dugogodišnjim prijateljem, sa kojim dugo sarađuje i u državnom timu.\nKako naš uspešni ortoped, inače bivši rukometaš i karate šampion nekadašnje Jugoslavije, naglašava za Blicsport, Đoković već više od godinu i po dana ima pomenuti problem, ali ga je uz sjajnu fizičku spremu i prateće tretmane, "držao pod kontrolom" i uspevao da se takmiči sa svetskom elitom. Sada je, međutim, došao trenutak u kome osvajač 12 grend slem titula mora da predahne jer je situacija postala ozbiljnija.\n“Najvažnije je da Novak u ovom trenutku miruje i da se uspešno oporavlja. Minimum će pauzirati šest nedelja, a moguće je da će oporavak trajati i 12 sedmica. Đoković će u sredu objaviti plan za naredni period. On ide na terapije i može da trenira, ali bez reketa”, rekao je Milinković za Blicsport.\nOno što je u ovom trenutku izvesno je da će Đoković preskočiti US Open (počinje 28. avgusta), a polufinalni meč Dejvis kupa između Srbije i Francuske u Lilu je na programu od 15. do 17. septembra. Tačno za šest nedelja. O tome da li možemo da se nadamo da će najbolji srpski teniser predvoditi drugove u ovoj borbi, Milinković ističe:\n“U ovom trenutku to se još uvek ne zna i ne bih voleo da se bavimo predviđanjima. Kontrolni pregled je zakazan za šest nedelja. Novak radi sve vežbe koje ne podrazumevaju korišćenje reketa i to je dobro. On je veliki profesionalac, vodi računa o svom telu i sigurno je da će održavati fizičku spremu sve ovo vreme. Dobra stvar je što je predao Berdihu meč u Vimbldonu i tako sprečio pogoršavanje povrede i pojačavanje bola”, zaključio je Zdeslav Milinković, koji je i predsednik medicinske komisije Teniskog saveza Srbije.


BAJDEN I SI: SARADNJA UMESTO KONFROTACIJE – Televizija srpske dijaspore\nBAJDEN I SI: SARADNJA UMESTO KONFROTACIJE\nAmerički predsednik Džozef Biden upozorio je svog kineskog kolegu Sija Đinpinga na opasnost koja preti od konfrontacije dve najveće svetske ekonomije. Bajden je na video-konferenciji ukazao na odgovornost obojice da se pobrinu za to da „konkurencija između naših zemalja ne preraste u sukob – namerno ili nenamerno“.\nObe strane moraju iskreno da kažu oko čega su saglasne, rekao je američki predsednik i dodao: „I da sarađujemo tamo gde se naši interesi prepliću, posebno kod važnih globalnih pitanja, poput klimatskih promena“. Za obe zemlje je važno da zauzmu odgovornu vodeću ulogu u svetu, istakao je Bajden.\nSi je pak pozvao Bajdena – kojeg je nazvao „starim prijateljem“ – na užu saradnju. „Kina i Sjedinjene Države moraju da ojačaju komunikaciju i kooperaciju“, izjavio je šef kineske države i partije, i naglasio da obe zemlje moraju međusobno da se poštuju i da mirno žive jedna s drugom. Takođe je napomenuo da Kina i SAD moraju da opravdaju svoju međunarodnu odgovornost kao stalne članice Saveta bezbednosti UN.\nSi je rekao da zajedno s Bidenom želi da „preduzme aktivne korake kako bi se odnosi između Kine i SAD kretali u pozitivnom smeru“. Kineska novinska agencija Sinhua prenela je i njegovu izjavu da su dobri odnosi važni kako bi se podsticao razvoj obe zemlje, obezbedilo mirno i stabilno međunarodno okruženje i pronašli efikasni odgovori na globalne izazove poput klimatskih promena ili pandemije korona-virusa.\nUjguri, Hong Kong, Tibet\nOdnos dveju velikih sila trenutno je opterećen kao nikada do sada od uspostavljanja diplomatskih odnosa 1979. godine. Bajden je takođe govorio i o stanju ljudskih prava u Kini i izrazio zabrinutost zbog odnosa prema ujgurskoj manjini, zatiranja demokratskog pokreta u Hong Kongu i postupaka na Tibetu, saopštila je Bela kuća.\nAmerički predsednik je osim toga jasno stavio do znanja da „američki radnici i industrija moraju da budu zaštićeni od nepoštenih trgovinskih i ekonomski praksi Narodne Republike Kine“.\nSAD oseća obvezu prema Tajvanu\nBajden je dalje, kako je saopštila Bela kuća, istakao da se SAD i dalje osećaju obveznim da podržavaju politiku „jedne Kine“, pri čemu one Peking vide kao legitimnog predstavnika. Ali isto tako je naglasio da SAD odlučno odbacuju „jednostrane napore“ oko promene statusa kvo Tajvana ili potkopavanja mira i stabilnosti u Tajvanskom moreuzu. Bajden se na taj način osvrnuo na pretnje komunističkog rukovodstva osvajanjem Tajvana i „ponovnim ujedinjenjem“. Peking smatra Tajvan delom Kine, dok ta ostrvska republika koja broji 23 miliona stanovnika samu sebe smatra nezavisnom.\nPrema saopštenju Bele kuće, Bajden je istakao da se SAD i dalje osećaju vezanim za Zakon o Tajvanu iz 1979. godine, kojim su se obavezale da će pomagati u odbrani te ostrvske države. Pozivajući se na taj zakon, SAD i dalje isporučuju oružje Tajvanu.\nAli i Si je o Tajvanu izrekao jasno mišljenje. On je Bajdena upozorio da se „igra s vatrom“. Peking mora da preduzme „odlučne mere“ ako „protajvanske snage za nezavisnost“ pređu „crvenu liniju“, rekao je Si. Tajvanski borci za nezavisnost neprestano pokušavaju da dobiju podršku SAD, citira novinska agencija Sinhua kineskog predsednika, „a taj trend je opasan i isto što i igranje s vatrom. A oni koji se igraju s vatrom – se opeku“, rekao je Si.\nPozitivan bilans u Pekingu\nPrvi onlajn-sastanak na vrhu između Bajdena i Sija trajao je tri i po sata. Mediji su smeli da prate samo početak razgovora. Uoči samita, američka vlada je objavila da ne bi trebalo imati prevelika očekivanja i da ne računa s konkretnim rezultatima.\nKineska vlada je sa svoje strane sastanak ocenila pozitivno. On je bio „dalekosežan, dubinski, iskren, konstruktivan, bitan i produktivan“, prokomentirala je Hua Čunjing, portparolka kineskog Ministarstva spoljnih poslova u prvoj reakciji na Tviteru. „Sastanak pomaže proširenju međusobnog razumevanja“, napisala je.\nBajden je pre tog onlajn-samita, nakon što je preuzeo predsedničku dužnost, samo dva puta telefonirao sa Sijem, zadnji put u septembru. Do sada nije došlo do njihovog neposrednog susreta, jer kineski predsednik zbog pandemije ne putuje u inostranstvo.


Crvena zvezda predstavila nove dresove - Sportklub\nEuroleague Autor:Maja Todić15. sep. 202110:00\nKošarkaški klub Crvena zvezda predstavio je u sredu dresove za novu sezonu.\n„Višedecenijska bogata istorija Crvene zvezde je poznata svuda u svetu, zato je jasno opredeljenje da i na novim dresovima dominiraju tradicionalne crveno bele pruge. Tradicija, retro dizajn i prošlost kombinovani su sa današnjicom, uspesima i svim motivima koji krase Crvenu zvezdu danas – a to najbolje oslikava ‘naša linija života’ koja se nalazi na poleđini dresa, ispod zastave Srbije.\nOsim dve garniture crveno belih dresova (u kojima na jednoj osim tanjih crvenih linija dominira bela boja na leđima, a na drugoj crvena) ekipa će u novoj sezoni nositi i treću, plavu garnituru na gostujućim utakmicama koja je izazvala veliku pažnju prošle sezone, a koja će ove sezone imati izmenjen dizajn.\nTakođe, šortsevi u svim garniturama biće jednostavni, ali vrlo prepoznatljivi i sa čuvene tri šare nemačkog giganta“, navodi se u saopštenju koje je Crvena zvezda objavila na svom sajtu ovim povodom.\nOsim novih dresova, košarkaši Crvene zvezde dobili su pred start nove sezone i personalizovanu majica za zagrevanje, a ostala oprema za trening i za slobodno vreme je takođe u prepoznatljivim crveno belim bojama, kao i plavim.\nCrvena zvezda obavestila je navaijače da će se novi dresovi uskoro naći i u prodaji.


Štrajk do pregovora\nĐelić im napravio neviđeni marketing izjavom da u zdravstvu ima previše ljudi\nBEOGRAD - Stotinak predstavnika osnovnih organizacija Sindikata lekara i farmaceuta iz nekoliko gradova u Srbiji okupilo se juče na Andrićevom vencu, ispred zgrade Predsedništva Srbije, protestujući zbog toga što Vlada krši Zakon o štrajku izbegavajući pregovore sa SLF-om.\nDelegacija ovog sindikata na čelu sa Jadrankom Bosnić, predsednicom i Brankom Potićem, koordinatorom štrajka, predala je na pisarnici Narodne skupštine otvoreno pismo predsednici Narodne skupštine, predsednici Odbora za zdravstvo i svim narodnim poslanicima, u kome traže od njih da utiču na Vladu da se što pre vrati u legalne tokove i započne pregovore sa njima.\n- Izbegavanjem pregovora sa nama Vlada je prekršila članove 6, 10, 12 i 15 Zakona o štrajku, po kome je dužna da čim neko uđe u štrajk pregovara sa njim, bez obzira na reprezentativnost - izjavio je juče Potić.\nTraže pomoć EU\nKako je za ,,Glas" rekla dr Jadranka Bosnić, predsednica SLF-a, delegacija ovog sindikata zatražila je, zbog netolerantnog odnosa Vlade prema njima, prijem u kancelariji Evropske unije za zaštitu ljudskih prava u Beogradu. Prijem u kancelariji EU povodom njihove žalbe zakazan je za sutra. Ovaj sindikat obratiće se za pomoć i Advokatskoj komori Srbije.\nKomentarišući izjavu ministra finansija o smanjenju broja zaposlenih i racionalizaciji u zdravstvu, Potić je rekao da je ,,Đelić svojim izjavama poslednjih dana uradio takav marketing za njih jer je poslednjih dana u ovaj sindikat pohrlilo toliko lekara da ih sam sindikat svojom propagandom ne bi mogao privući."\nPredstavnici sindikalnih organizacija iz Beograda, Niša, Pirota, Bora, Prokuplja, Sombora i mnogih drugih gradova tvrde da jučerašnje okupljanje nema veze sa zasedanjem parlamenta, kao i to da oni nemaju političke zahteve.\n- Nemamo veze ni sa čim što se dešava u Skupštini, samo smo izabrali ovaj dan jer smo znali da će to biti prilika da nas i mediji primete i ukažu vlasti na to da više od pola lekara u Srbiji ne radi - izjavila je juče dr Slobodanka Stajković, predsednik osnovne organizacije SLF-a pri Domu zdravlja u Nišu, napominjući da će ovaj sindikat zamrznuti štrajk u više od 130 ustanova onog trenutka kad Vlada započne pregovore sa njima.\nPredstavnicima ovog sindikata obećano je da će ih na pauzi zasedanja Skupštine primiti predsednica Odbora za zdravstvo.


Počela izgradnja start-up centra u Krčagovu (VIDEO) – ZoomUe\nby Vesna Đurović · Published 22 јануара, 2020 · Updated 22 јануара, 2020\nUŽICE – Rekonstrukcijom dela objekta Komandno obrazovnog centra u Krčagovu počeli su radovi na izgradnji Regionalnog start-up centra. Sredstva u iznosu od 46 miliona dinara dobijena su na konkursu Ministartva za inovacije i tehnološki razvoj, a grad Užice je izdvojio pet miliona.\n„Dvadeset miliona biće iskorišćeno za rekonstrukciju, drugih dvadeset za nabavku opreme, šest miliona za prvu godinu funkcionisanja, a naših pet miliona će biti utrošeno za nameštaj. Početkom aprila očekujemo da na 422 kvadratna metra bude moderan prostor za rad početničkih kompanija“, rekao je gradonačelnik Užica Tihomir Petković.\nProjektnu dokumentaciju izradilo je JP Užice razvoj u dogovoru sa Regionalnom razvojnom agencijom Zlatibor.\n„Zameniće se stolarija, uradiće se grejanje, podovi, spušteni plafoni, kompletno će biti zamenjena jaka i slaba struja, urađenja kompletna ventilacija i klimatizacija i omogućena potrebna količina struje, interneta i svih priključaka neophodnih za funkcionisanje. Biće izgrađena konferencijska sala i dve prostorije za rad kompanija“, naveo je direktor JP Užice razvoj Nikola Maksimović.\nPomoćnik gradonačelnika Užica Nemanja Nešić rekao je da će start-up centar omogućiti prostor za rad najmanje 30 programera.\n„Cilj nam je da ljudi koji trenutno rade iz svojih kuća i u „sivoj zoni“ legitimišu svoj rad, da mlade kompanije koje se pojavljuju i imaju razvijene poslove ovde imaju svoje programere, da one koji se budu školovali kao programeri ovde otpočnu, ali i da se oni koji se školuju na strani vrate i zaposle“, kazao je Nešić.\nU prostoru Komandno obrazovnog centra u toku je i rekonstrukcija drugog dela objekta koji će biti pretvoren u Razvojni centar visokog školstva i biznisa u vezi sa informacionim tehnologijama. Za to je uz pomoć Ministarstva privrede izdvojeno oko 50 miliona dinara.\nRadovi bi trebalo da budu završeni do kraja februara, a na jesen bi trebalo da počne zajednički nastavni program iz oblasti informacionih tehnologija Visoke škole i Fakulteta tehničkih nauka iz Novog Sada.\n„Koliko su ova dva prostora komplementarna ideja je da ljudi koji budu prevazišli inicijalni period u start-up centru mogu u narednim fazama, preći po komercijalnim uslovima na prvi sprat i nastaviti svoju delatnost potpuno samostano“, dodao je Nešić.\nProstor Komandno obrazovnog centra, budući Razvojni centar za informacione tehnologije, nalazi se na oko 3000 metara kvadratnih i u njegovu rekonstrukciju grad Užice i ova dva ministarstva ulažu ukupno 101 milion dinara.\nTags: komandno-obrazovni centarregionani start-up centar\nAuto put Ljig – Preljina zatvoren do 18.avgusta\nNext story Užički đaci na bilbordima Ministarstva prosvete\nPrevious story Darivanje Jovana, prvorođene bebe u Užicu u 2020. (VIDEO)


OEBS-Marković: Rezultati izbora u Crnoj Gori nesporni\nParlamentarni izbori u Crnoj Gori, održani u oktobru prošle godine, bili su fer i demokratski, a njihovi rezultati su nesporni, zajednički je ocijenjeno na sastanku premijera Duška Markovića i šefice Misije Organizacije za evropsku bezbjednost i saradnju (OEBS) u Crnoj Gori Mariz Davije.\nOcjenjujući odličnim odnose Crne Gore i OEBS-a, sagovornici su se saglasili da ih je potrebno dodatno razvijati kroz projekte vezane za vladavinu prava i dalje jačanje institucija.\nTo je, kako je rekao Marković, najbolji odgovor na sve izazove, uključujući i pitanja mira i stabilnosti.\nDavije je navela da će OEBS nastaviti dobru saradnju i partnerstvo sa Crnom Gorom, kao i da će pružati podršku za ispunjavanje Kopenhaških kriterijuma.\n“Konstatovano je da posebna pažnja treba da bude posvećena medijima i slobodi izražavanja. U tom kontekstu, premijer je istakao spremnost Vlade da kroz konkretne aktivnosti doprinese poboljšanju situacije na tom polju, uključujući i smanjenje finansijskog pritiska na poslovanje medija. Međutim, kako je ocijenjeno, potrebno je da i mediji dodatno rade na povećanju profesionalizma i samoregulaciji”, saopšteno je iz Vlade.\nMarković je sagovornicu informisao i da su napori Vlade usmjereni na ekonomski rast i razvoj, smanjenje javnog duga i deficita ali na način da se ne ugroze šanse za valorizaciju resursa.\n“Pažnja je usmjerena na privlačenje novih investicija ali i na strukturne reforme koje bi poboljšale biznis ambijent i efikasnost administracije”, zaključuje se u saopštenju.\nIz opozicije pak ponavljaju da samo novi izbori rješevaju krizu u Crnoj Gori i bojkot opozicije. Predsjednik SDP Ranko Krivokapić danas je izjavio da je pristanak DPS-a na ponavljanje izbora najkasnije sa predsjedničkim početkom 2018. godine minimalan je zahtjev kojim bi se poslala konstruktivna poruka da se duboka politička kriza želi rješavati.


Životne veštine - Najmodernija privatna osnovna škola u regionu\nSve ono što nam je potrebno i korisno da znamo\nIzuzetno je važno da deca razviju svest o tome kako mogu sama i nezavisno da brinu o hrani koju unose, o tome šta i kako oblače, kako nešto da poprave, kako da se druže, i kako da brinu o svom mentalnom zdravlju. Njima je neophodan jedan set veština, koje se u Savremenoj nazivaju ‘’životnim veštinama’’.\nŽivimo u svetu gde brz tehnološki napredak ne ide srazmerno sa linijom praktičnih znanja koje deca treba da nauče za svakodnevni život. Istraživanja pokazuju da čak 58% dece u uzrastu od 3 do 5 godina, zna da koristi pametni telefon i njegove napredne funkcije, dok samo 15% dece zna da napravi sebi doručak, pri čemu su saznanja o zdravoj hrani prava retkost. U tom modernom razvoju sveta, izgubila se nezavisnost dece, koju su nekadašnje generacije imale.\nZbog toga Savremena praktikuje čest i precizno usmeren razvoj životnih veština. To može biti vezivanje pertli, poseta pijaci, vršnjačka edukacija, radionice na temu mentalnog zdravlja, ili sasvim praktični poslovi u školi na osnov kojih se oni uče brzom razmišljanju pri rešavanju svakodnevnog života.\nZA RAZVOJ OSNOVNIH ŽIVOTNIH VEŠTINA NEGUJE SE VRŠNJAČKA EDUKACIJA\nZaista je lepo podeliti znanje sa nekim. A savremeni osnovci to rade jedni sa drugim. Posete susednu učionicu, dođu kod svojih mlađih kolega, i prenose im razne praktične stvari koje su naučili. Uglavnom to rade na iznenađujuće zreo način, sa mnogo motivacije i želje da znanje podele.\nS druge strane, mlađi učenici pokazuju izuzetnu spremnost za saradnju, otvorenost za rad i kreativnost. Mnogi od njih i sami imaju šta da kažu, pa se mali predavači lako i lepo zabave kroz vršnjačku edukaciju.\nUpravo ovaj vid učenja je neobično popularan u svetu moderne edukacije – jer to je mogućnost da deca, na njima pristupačan i razumljiv način – od nešto starije dece iz prve ruke dobiju savete i znanja o nekim životnim veštinama.\nAli, tu priča tek počinje. Pogledajte vesti o tome kakve mi to životne veštine razvijamo i usvajamo u Savremenoj.


Bezvizni režim između Izraela i Srbije\nBivši predsednik srpsko-izraelskog komiteta u izraelskom parlamentu, danas šef diplomatije Izraela, Avigdor Liberman, doputovao je danas, u okviru turneje po regionu - u Beograd. Potpisan je sporazum o ukidanju viza za građane dve zemlje, a gost iz Izraela je još jednom ponovio podršku Srbiji u vezi sa Kosovom.\nMinistri spoljnih poslova Srbije i Izraela potpisali su danas u Beogradu sporazum o ukidanju viza između dve zemlje. To će otkloniti prepreke srpskim biznismenima i turistima da dođu u Izrael, ocenio je šef izraelske diplomatije Avidgor Liberman, koji je okviru mini turneje po regionu došao u Beograd, gde se sastao sa najvišim državnim zvaničnicima Srbije. Ministar spoljnih poslova Srbije Vuk Jeremić se, posle susreta sa gostom iz Izraela, zahvalio za podršku koju ta zemlja pruža Srbiji:\n"Izuzetno sam zahvalan Izraelu za poziciju u vezi s Kosovom, a posebno gospodinu Libermanu lično zbog njegovog udela u donošenju takve odluke. Izrael ne priznaje jednostrano proglašenu nezavisnost Kosova i to je nešto što mi izuzetno cenimo, pogotovu imajući u vidu pritiske kojima je Izrael bio izložen".\nŠto se tiče pretnji, Liberman je rekao da je Izrael pod pritiskom u vezi mnogih stvari još od 1948, ali da ume da se nosi sa tim. Povodom Kosova, Liberman je izneo stav da se samo direktnim razgovorima između Beograda i Prištine može u budućnosti dostići mirno rešenje kosovskog problema, koje će odgovarati svim stranama:\n"Lično smatram da je nemoguće nametanje mira. Mir morate stvarati i naše iskustvo sa Bliskog istoka pokazuje da je najbolji način za pronalaženje trajnog rešenja uspostavljanje direktnog dijaloga dve strane", poručio je Liberman.\nIzraelski šef diplomatije se danas sastao i sa premijerom Mirkom Cvetkovićem, kao i sa predsednikom Srbije, a tema razgovora sa Borisom Tadićem, osim politike, bila je i ekonomija. Liberman je izrazio zadovoljstvo zbog toga što su izraelski privrednici, uprkos krizi nastavili da ulažu u Srbiju, a po njegovoj oceni poljoprivreda, IT tehnologija i trgovina su oblasti u kojima još ima mesta za unapređenje saradnje dva zemlje.


informer, Author at MaxSport - Page 4 of 85\nPOVRATAK: Boaći ponovo u reprezentaciji Gane!\nCrvena zvezdaDomaći fudbalFudbal August 30, 2017 0\nNapadač Crvene zvede Ričmond Boaći je dobri igrama i golovima u crveno-belom dresu zaslužio poziv selektora Gane Džejmsa Kvesija Apije Napadač crveno-belih jedan je od najzaslužnijih za to što će Zvezde posle deset godina igrati grupnu fazu evropskog takmičenja. Nagrada za to stigla je i iz njegove domovine, pošto... Čitaj još\nDVA MESECA SUSEPNZENZIJE: Mekgregor posle poraza mora na pauzu!\nOstali sportovi August 30, 2017 0\nŠampion mešovitih borilačkih veština MMA Irac Konor Mekgregor suspendovan je na dva meseca iz medicinskih razloga, posle poraza nokautom od američkog boksera Flojda Mejvedera Mejveder (40) je u nedelju u, kako su je svetski mediji nazvali, “borbi veka”, nokautirao Mekgregora u 10. rundi u Las Vegasu. Amerikanac se iz... Čitaj još\nNOVA ŽALBA: U Partizanu smatraju da UEFA nema iste kriterijume za njih kao za ostale!\nDomaći fudbalFudbalPartizan August 30, 2017 0\nPotpredsednik Partizana Vladimir Vuletić u četvrtak će u Nionu pred Žalbenim većem UEFA pokušati da smanji kaznu koju su crno-beli dobili – dve utakmice igranja pred praznim tribinama i 130.000 evra Funkcioner Partizana je istakao da u Nion odlazi sa jakim argumentima. – Argumenti že biti bazirani na nekoliko... Čitaj još\nKAKVO PRIZNANJE: Trener otkrio da mu je NEMANJA SUPIĆ nakon debija dao KOVERTU PUNU PARA!\nNekadašnji selektor Bosne i Hercegovine Ćiro Blažević otkrio je kako mu je golman Srbin Nemanja Supić, nakon što ga je stavio na gol protuv Turske, dao kovertu punu para Supić je za vreme selektorskog mandata Miroslava Ćire Blaževića dobio šansu i zablistao protiv Turske. Tada je bio čuvar mreže... Čitaj još\nBIVŠI ZVEZDAŠ MENJA KLUB: Filip Đorđević ostaje u Italiji\nFudbalItalijaStrani fudbal August 29, 2017 0\nKako prenose italijanski mediji napadač Lacija Filip Đorđević nadomak je Fiorentine, koju bi do kraja prelaznog roka mogao da napusti drugi Srbin – Nenad Tomović Đorđević nije u planovima trenera Simonea Inzagija, pa je slobodan u izboru kluba. Rimljanima je prvo ponuđeno za srpskog napadača 2,5 miliona evra, ali... Čitaj još\nKošarkaReprezentacija August 28, 2017 0\nNajbolji evropski trener Željko Obradović smatra da reprezentacija Srbije i pored silnih otkaza ima dobar tim i da će konkurisati za medalju Obradović je naglasio da je najbitnije što je selektor Aleksandar Đorđević zadovoljan kako se igrači odnose prema dresu Srbije. – Nema dosta igrača koji su prethodnih godina... Čitaj još\nTenis August 28, 2017 0\nSrpska teniserka Aleksandra Krunić napravila je večeras iznanadjenje pošto je u prvom kolu Otvorenog prvenstva SAD pobedila sedmu igračicu sveta, Britanku Džoanu Kontu sa 2:1 (4:6, 6:3, 6:4) Prvi set obeležili su brejkovi, bilo ih je ukupno pet, a jedan više napravila je Konta. Veliki broj brejk prilika viđen... Čitaj još\nOGLASIO SE: Tavamba o NEDOSUĐENOM penalu na derbiju (VIDEO)\nNapadač Partizana Leandre Tavamba prokomentarisao je duel sa Mičelom Donaldom posle kojeg je pao u kaznenom prostoru Zvezde i tražio penal Međutim, glavni sudija Danilo Grujić nije smatrao da je kontakt kapitena crveno-belih i napadača Partizana za najstrožu kaznu. – Sudije su ljudi, a ljudi znaju da pogreše – napisao je... Čitaj još


Spisak Opština Koje SNS Nije Dobio Na Izborima\nPrema podacima CeSID-a, Srpska napredna stranka je odnela ubedljivu pobedu na izborima sa 62.6 odsto. SPS je na drugom mestu imao 10.9 odsto glasova, dok je na trećem mestu Aleksandar Šapić sa 4.2 odsto glasova.\nIako je Srpska napredna stranka odnela ubedljivu pobedu na parlamentarnim izborima, na lokalu nije svugde bio takav slučaj.\nOvo su gradovi i opštine gde SNS nije ubedljivo pobedila. Nema ih mnogo, ali da ih pobrojimo.\nNa lokalnim izborima u Čajetini koalicija Zdrave Srbije sa DSS i PUPS odnela je pobedu nad SNS. Na osnovu preliminarnih rezultata sa svih 30 biračkh mesta, osvojila je 61 odsto biračkog tela.\nOdziv u ovoj opštini u kojoj 12.921 građanin ima pravo glasa, bio je 66 odsto. Koalicija naprednjaka dobila je 26, SPS 5, a koalicija oko POKS-a četiri odsto biračkog tela.\nU Svilajncu je najveću podršku dobila lista „Za Svilajnac čuva budućnost“ na čijem je čelu Predrag Milanović sa 45,08 odsto.\nPredrag Milanovićfoto: Printscreen/Youtube\n„Aleksandar Vučić – Srbija pobeđuje“ dobila je 36,97 odsto, SPS Ivica Dačić 8,94 dok su Dveri – Demokratska stranka Srbije dobile svega 4,99 odsto.\nGrađani Surdulice su svoje poverenje potrvrdili SPS Surdulici na lokalnim izborima. Pravo glasa imalo je 17.197 birača, glasalo se na 44 biračkih mesta. U Surdulici je glasalo čak 71,2 odsto birača, što predstavlja rekordnu izlaznost u Pčinjskom okrugu.\nPrema prvim podacima, SPS je uzeo 18, a SNS 17 odborničkih mandata.\nSandžačka demokratska partija (SDP) proglasila je pobedu na lokalnim izborima u Novom Pazaru zajedno sa osnivačem partije, potpredsednikom Vlade Srbije i ministarom Rasimom Ljajićem.\nIpak, Ljajićeva stranka je na republičkom nivou u koaliciji sa SNS, pa je ovo praktično još jedna Vučićeva pobeda.\nTesnu pobedu u broju glasova odnela je Socijalistička partija Srbije na lokalnim izborima u Beočinu.\nPobedu su na ukupno 16 izbornih mesta odneli su socijalisti sa ukupno 4.170 glasova, a SNS je ukupno dobila 4.010 glasova.\nSlede ih Srpska radikalna stranka sa 239 glasova, Jedinstvena Srbija sa 216 glasova i Vojvođanski front sa 200 glasova.\nJedni od najzanimljivih lokalnih izbora odigrali su se u Topoli. Prema prvim informacijama, lista Dragana Jovanovića osvojila je 3.952 glasa, a lista SNS na čijem čelu je bio Igor Petrović 3.391 glas.\nJoš jedna od neosvojivih za partiju Aleksandra Vučića predstavlja i opština Ražanj.\nGrupa građana koju predvodi aktuelni predsednik opštine Ražanj Dobrica Stojković je osvojila prvo mesto sa 44.06 odsto glasova. Na drugom mestu je Srpska napredna stranka sa 28.88 odsto glasova, a Socijalistička partija Srbije osvojila je 9.49 odsto.\nThat`s all folks, sve ostalo je pripalo Srpskoj naprednoj stranci…\nPrethodni tekstVESIĆ: Potukli smo ih do nogu, ne znaju gde sa nalaze, samo tvituju\nSledeći tekstPutin nazdravio za buduće pobede\nNIJE BILO VULINA DA OKOPA, SLABO RODILO: Otkrivena laboratorija za proizvodnju marihuane u Zrenjaninu!


Đoković preležao virus korona u decembru - navodi se u žalbi podnesenoj sudu u Australiji | Trebinje Danas\nĐoković preležao virus korona u decembru - navodi se u žalbi podnesenoj sudu u Australiji\n08.01.2022. u 13:52\nNajbolji teniser svijeta Novak Đoković dobio je medicinsko izuzeće da uđe u Australiju jer je bio pozitivan na virus korona 16. decembra, javlja Bi-Bi-Si.\nAdvokati srpskog tenisera su u žalbi naveli da se virusom zarazio prošlog mjeseca, ali da nije pokazivao simptome i da je zbog toga imao pismeno odobrenje australijskih imigracionih vlasti prije nego što je otputovao u tu zemlju.\nĐoković, koji se nalazi u migrantskom pritvoru u Australiji nakon što mu je viza poništena po dolasku u četvrtak, bio je pozitivan na prvom testu za virus korona 16. decembra 2021. godine, ali 14 dana kasnije nije imao groznicu niti bilo kakve respiratorne simptome virusa korona.\nNajbolji teniser svijeta primio je dokument od ministarstva unutrašnjih poslova u kom mu je rečeno da ispunjava uslove za dolazak u Australiju bez potrebe da bude u karantinu.


Stefanović: Povećati bezbednost starijih sugrađana – Info Centar Juga\nMinistar unutrašnjih poslova u Vladi Republike Srbije Nebojša Stefanović poručio je danas da je bezbednost u saobraćaju, ali i ukupna sigurnost najstarijih sugrađana, od izuzetne važnosti za srpsku policiju, zbog čega će se tom pitanju posvetiti posebna pažnja.\nStefanović je na tribini „Bezbednost starih u saobraćaju“, održanoj u Dnevnom boravku za stare u opštini Rakovica, naveo da statistika pokazuje da je približno polovina onih koji stradaju u saobraćaju starija od 65 godina i da su to uglavnom pešaci.\nUpravo zbog te činjenice, kako je podvukao, segmentu bezbednosti starijih osoba moramo posvetiti izuzetnu pažnju.\nIstovremeno, trebalo bi više raditi na tome da se uklone automobili sa trotoara, da vozači poštuju ograničenje brzine, ali i da novim pravilima i sagledavanjem onoga što penzioneri imaju kao probleme omogućimo da budu bezbedniji, poručio je ministar.\nOn je, podsetivši na to da MUP sprovodi projekat policija u zajednici, rekao da će taj projekat i redovne policijske patrole omogućiti penzionerima da se osećaju sigurno.\nPrema njegovim rečima, policija u zajednici podrazumeva aktivnog policijskog službenika koji će posećivati najstarije sugrađane, koji će znati da postoji policajac koji patrolira njihovim krajem, kome će moći da se obrate i za koga će znati da će proveriti ono na šta su se požalili.\nStefanović je takođe ocenio da su statistički podaci o smanjenju kriminaliteta bolji u odnosu na prethodne godine, i dodao da su MUP-u važni i predlozi penzionera koji će omogućiti policiji da bude još efikasnija.\nAngažovanjem Regionalne privredne komore Leskovac danas potpisani ugovori o dualnom obrazovanju\nBeživotno telo ispred Mol pumpe u Leskovcu, privedene tri osobe


Nemačka predstavila nacrt novog zakona o imigraciji | EurActiv Serbia\nNemačka predstavila nacrt novog zakona o imigraciji\nRead time : 3 m, 46 s\nNemački ministar unutrašnjih poslova Horst Zehofer predstavio je ključne tačke novog zakona o imigraciji a prve reakcije su pomešane, iako se zakon već dugo priželjkuje, posebno u redovima socijaldemokrata. Tim zakonom, u kom izbeglice jedva da se i pominju, treba konačno da se reguliše integracija na tržište rada izvan politike azila.\nNakon što je Socijaldemokratska partija (SPD) izvršila pritisak na Hrišćansko-demokratsku uniju Angele Merkel i njenu sestrinsku bavarsku Hrišćansko-socijalnu uniju (CDU/CSU) po zabrinjavajućem pitanju imigracije, stvari su krenule napred brže nego što se očekivalo, piše Euraktiv Nemačka.\nNacrt zakona o imigraciji nemačke vlade, koji je obećan i koalicionim sporazumom, izašao je u javnost 17. avgusta a o glavnim tačkama govorio je Zehofer (CSU).\nNovim zakonom treba se reformiše važeći, glomazan imigracioni zakon iz 2004. i konačno reguliše integracija na tržište rada izvan politike azila.\nIzbeglice se u Zehoferovom nacrtu pominju samo u jednoj rečenici a fokus je na ključnoj reči migracione politike - kvalifikovanim radnicima.\nPopulacija Nemačke sve je starija i toj zemlji nedostaju zanatlije, medicinske sestre i tehničari. U Nemačkoj je, prema analizi privredne komore te zemlje, nestalo oko 1,6 miliona kvalifikovanih radnika. Takođe gotovo svaka treća kompanija ima problem da popuni slobodna radna mesta.\nIz tih razloga, ekonomisti su posebno zainteresovani za novi zakon o imigraciji. Savezno udruženje nemačkih malih i srednjih preduzeća traži hitnu primenu Zehoferovog plana, kao i liberalnija imigraciona pravila.\n"Zadovoljni smo što partije iz vlade konačno žele da naprave razuman imigracioni zakon koji mala i srednja preduzeća dugo traže", rekao je predsednik Udruženja Herman Šturm (Hermann Sturm).\n"Kada traže kvalifikovane radnike, mala i srednja preduzeća gotovo uvek gube od velikih kompanija", dodao je Šturm.\nVeće mogućnosti za profesionalce\nIako je reč o planu, pa su sve mogućnosti još otvorene, njime su postavljeni kriterijumi koji bi mogli da imaju ulogu u davanju boravišnih dozvola.\nKako se navodi, faktori koji treba da budu razmotreni su profesionalne kvalifikacije, starost, znanje jezika, dokaz o ponudi za konkretan posao i obezbeđenje izdržavanja. Pre svega, nacrt pokazuje da odabir po kriterijumima treba da obuzda imigraciju u sistem socijalne zaštite.\nGeneralni sekretar Ekonomskog saveta CDU Volfgang Štajger (Wolfgang Steiger) je izričit: "Uspešna integracija ne odvija se kroz sistem socijalne zaštite nego jedino kroz tržište rada. Naprotiv, izdašna socijalna zaštita čak podstiče paralelena društva i koči integraciju".\nMeđutim, ključna stvar, poput one koja postoji u Kanadi i Australiji a koju traže socijaldemokrate, nije pomenuta u nacrtu - imigracioni sistem treba da bude mnogo otvoreniji prema onima koji nemaju Plavu kartu EU. Njih je dobila samo nekolicina jer zahtevaju ugovor o zapošljavanju, nemačku ili ekvivalentnu fakultetsku diplomu i veliki minimalni prihod.\nUmesto toga, kako je tražio ministar rada Hubertus Hajl (SPD), stručnim kvalifikovanim ljudima treba dozvoliti da ostanu neko vreme, uključujući onima bez fakultetske diplome. S druge strane, odbačen je preliminarni pregled u kome je nemačka agencija za zapošljvanje ispitivala da li je građanin EU kvalifikovan za posao.\nCentralna konfederacija nemačkog zanatstva pozdravila je oba koraka: "Imigracija obučenih radnika treba da bude ubrzana. To odgovara zahtevu da se proširi fokus i na zanatlije a ne da bude samo na univezitetski obrazovanima".\nS druge strane, za predsednicu parlamentarne grupe partije Alternativa za Nemačku (AfD) Alis Vajdel otvaranje nosi opasnost: "Imigracija nije kontrolisana već podstaknuta. Planirano ukidanje prethodnih provera je dozvola za damping plata uvozom potencijala koji može da konkuriše na tržištu rada".\nIzbeglice nisu predviđene zakonom o imigraciji\nRanije u avgustu debatu o nemačkom imigracionom zakonu podstaklo je saopštenje premijera Šlezvig-Holštajna Danijela Gintera (CDU) koji želi zakon sa mogućnošću "promene trake". Prema njegovom planu, migranti treba da mogu da iz kategorije azilanta pređu u redovni sistem imigracije, čak i u slučaju kada je njihov zahtev za azil prethodno odbijen.\nProtiv toga je međutim CSU. "To bi poslalo pogrešan signal svetu da Nemačka nagrađuje neregularne migrante kada prihvate neki posao nakon što su se prethodno dovoljno dugo opirali odbijanju statusa, odlasku i deportaciji", rekao je Štajger.\nS tim se slažu u AfD i Vajdel govori o "nagradi za uspešnu ilegalnu imigraciju".\nPortparol za migracije opozicione liberalne partije Slobodne demokrate (FDP) Linda Tojtenberg (Teutenberg) kaže da podržavaju pristup CDU - pružanje mogućnosti je pragmatičan pristup koji omogućava da dobro integrisane i radno sposobne izbeglice legalno ostanu u Nemačkoj umesto da ih deportuju.\nPrema CSU, zakoni o azilu i imigraciji treba da ostanu odvojeni.


Budva se ne smiruje: Policija na ulazu, obezbjeđenje određuje ko ulazi | MONDOBA\n30. September, 01:29\nBudva se ne smiruje: Policija na ulazu, obezbjeđenje određuje ko ulazi 0 Podijeli Podijeli na facebook Podijeli na twitter Podijeli na viber Pošalji na mail\n29.06.2020. / 08:21\nAutori Ksenija Jelesijević Autori Vijesti.me 29.06.2020. / 08:21\nNikola Divanović (DPS), koga je nova većina imenovala za gradonačelnika Budve najavio je dolazak na posao, zbog čega je ispred zgrade opštine od jutros haos\nPolicijski kordon i jutros je postavljen ispred glavnog ulaza u Opštinu Budva, a privatno obezbjeđenje koje se nalazi u zgradi kaže ko može da uđe. Privatno obezbjeđenje ne dozvoljava ni građanima da uđu.\nU zgradu je ušla i Anđela Ivanović koju je u subotu odbornička većina predvođena Demokratskom partijom socijalista (DPS) imenovala za predsjednicu Skupštine opštine (SO) Budva.\nOpština punih sedam dana ne radi, zaposleni ne mogu na svoja radna mjesta, niti građani da ovjere dokumenta ili završe neku obavezu u nadležnosti Građanskog biroa Opštine.


Moskva: Porošenko nema nikakve šanse da ponovo postane predsednik - Sputnjik Srbija\n21:58 04 Avgust 2020\n22:00 22.04.2019 Preuzmite kraći link\n„Naravno da on želi da se vrati u administraciju, te da ostane uticajni političar. Porošenko misli da će to moći da izvede putem ostvarivanja dobrih rezultata na izborima u Vrhovnom savetu Ukrajine“, ocenio je.\nMeđutim, kako je naveo, Porošenko uopšte ne sagledava dobro aktuelnu političku situaciju u zemlji — on neće moći da oformi uticajnu partiju na predstojećim parlamentarnim izborima.\nRuski diplomata je rekao i da će građani Ukrajine dugo pamtiti u kakvoj su komplikovanoj ekonomskoj situaciji živeli za vreme njegove vladavine. „Neće zaboraviti ni korupciju ni nizak nivo životnog standarda“, dodao je.\nPodsetimo, na predsedničkim izborima pobedio je komičar Vladimir Zelenski, a nakon prebrojanih 99 odsto listića u drugom krugu izbora Zelenski je dobio 73,21 odsto, a Petro Porošenko 24,46.\npredsednički izbori u Ukrajini, predsednik, Savet federacije, Petro Porošenko, Ukrajina


Ko je ministar Alen Šeranić koji je oduševio javnost u vrijeme borbe protiv pandemije koronavirusa | Krajina.BA\nKriza s pandemijom koronaviorusa iznjedrila je neke nove heroje, a jedan od onih koji je osvojio nepodjeljene simpatije javnosti u Bosni i Hercegovini je ministar zdravlja u Republici Srpskoj, Alen Šeranić. O pravim ljudima na pravim mjestima u ovom slučaju najbolje ilustrira podatak da je ministar epidemiolog.\nU vrijeme ogromnog interesa javnosti zbog širenja broja zaraženih koronavirusa, kada građani svakodnevno iščekuju ne baš dobre vijesti veoma je važno takve informacije saopćiti objektivno, tačno i sa značajnom dozom sigurnosti kojom se odaje dojam da struka koja se bavi problemnom zna šta radi. Šeranić je do sada pažnju javnosti privukao upravo zbog pristupa poslu. Ključne informacije saopćava upravo on, svaku priliku koristi da pozove na oprez, a u svojim izjavama daje do znanja da kontroliše situaciju.\nU suštini Šeranić ne radi ništa spektakularno od onoga što se i očekuje, ali u mnoštvu neuređenog djelovanja, saopćavanja informacija, javnost se očito primila za nešto što djeluje da odaje red u radu. Također treba imati na umu da Šeranić funkcionira u centraliziranom sistemu kakav vlada u Republici Srpskoj, gdje sve informacije dolaze iz jednog mjesta, što mu dobrim dijelom olakšava posao.\nDodatnu edukaciju iz porodične medicine završio je 2007. godine, a specijalizaciju iz epidemiologije 2015. godine. Master tezu u okviru master studija “Ljudski resursi u zdravstvu” odbranio je u okviru programa Kil Univerziteta u Velikoj Britaniji, 2010. godine.\nPrethodni članakDragan Ilić – Čovjek koji je umjesto svijetle budućnosti u JNA odabrao 5. Korpus i Bihać danas treba pomoć Bišćana\nNaredni članakNačelnik Bužima Mersudin Nanić i savjetnici se odriču 15 % plaće: Novac će uplatiti u dobrotvorne svrhe


Ef-Bi-Aj zaprepašćen otporom „Epla”\nM. D. 29. februara 2016. 07:00\nAko je suditi prema reakcijama, kompanija „Epl” dobro je postupila kada je odbila da pomogne Ef-Bi-Aju u otključavanju telefona teroriste koji je krajem minule godine ubio 14 ljudi u američkom San Bernardinu. Na listi onih koji s odobravanjem gledaju na potez proizvođača „ajfona” nalaze se ne samo tehnološke kompanije iz Silicijumske doline, što se moglo i očekivati, već i nekoliko istaknutih nevladinih organizacija za zaštitu ljudskih prava, kao i bivši saradnik američkih obaveštajnih službi Edvard Snouden, poznat po otkriću nezakonitog državnog špijuniranja internet korisnika.\nNa stranu onih koji smatraju da je kompanija osnivača Stiva Džobsa (1955–2011) dužna da se povinuje sudskom nalogu i provali u uređaj ubijenog teroriste, osim države oličene u Ef-Bi-Aju, sudu i Beloj kući, svrstao se i Donald Tramp, koji se u Republikanskoj partiji bori za predsedničku nominaciju. Ekscentrični milijarder je kazao kako se „sto odsto slaže sa sudom”, dok je na „Tviteru” napisao da se zbog ovoga Stiv Džobs okreće u grobu.\nOd takozvanih džinova iz Silicijumske doline jedino je „Gugl”, kroz tvitove direktora, otvoreno podržao stav „Epla”, dok je koalicija u kojoj su još i „Majkrosoft” i „Fejsbuk”, diskretno saopštila, ne pominjući konkretan slučaj, da od tehnoloških kompanija ne treba tražiti da hakuju sopstvene proizvode. Trudeći se da ostanu što neutralniji u ovom sporu, oni navode da ostaju posvećeni sprovođenju zakona uz očuvanje bezbednosti korisnika i podataka o njima.\nIza ovako mlake podrške „Eplu” krije se težnja tehnoloških kompanija da ne ugroze svoju poziciju i poslovne odnose sa državom, iako ishod ovog slučaja u velikoj meri može da utiče i na njihovo buduće poslovanje.\nJedan od razloga što je najvrednija svetska kompanija sada otvorenije istupila protiv države, prema tumačenju „Njujork tajmsa”, jeste i to što nema velike poslove sa vladom SAD-a, za razliku od, na primer, „Amazona” koji sarađuje sa CIA, ili „Majkrosofta” koji je upravo potpisao ugovor o ugradnji operativnog sistema „vindouz 10” u sve računare američkog Ministarstva odbrane. Ono što još firmi pokojnog Džobsa omogućava da bude glasnija od drugih u borbi za zaštitu privatnosti, smatraju stručnjaci, jeste činjenica da ova kompanija zarađuje od proizvodnje uređaja, a ne od prikupljanja velike količine ličnih podataka, što je slučaj sa „Fejsbukom”, „Tviterom” ili „Guglom”.\nIshod ovog spora, u kojem proizvođač „ajfona” tvrdi da štiti privatnost, a država da joj je prioritet bezbednost, treba da pokaže gde je granica između digitalne i nacionalne bezbednosti.\nTelefon napadača koji je zajedno sa suprugom usmrtio 14 ljudi zaštićen je tehnologijom za koju Tim Kuk, direktor „Epla”, tvrdi da ni inženjeri nemaju ključ. Pravljenje programa za otključavanje, prema njegovom mišljenju, bilo bi suviše opasno za bezbednost svih korisnika bez obzira na to što je Ef-Bi-Aj ponudio mogućnost da „Epl” u svom sedištu radi na spornom uređaju, da ključ funkcioniše samo na telefonu teroriste, da bude poznat samo „Eplu” koji ga po svojoj volji može na kraju i uništiti, čime program za dekodiranje ne bi došao u pogrešne ruke i ne bi bio obelodanjen uopšte.\nNa osnovu razgovora sa kompjuterskim stručnjacima, Bi-Bi-Si je objavio da je moguće provaliti u telefon teroriste bez oštećenja podataka na njemu što, kako primećuju, „Epl” nije demantovao. Jedan od sagovornika smatra da je kompanija u stanju da napravi modifikovani softver koji bi radio samo na ovom uređaju.


III tribina o izmjenama i dopunama Zakona o javnim nabavkama u Nikšiću\nNalazite se ovdje:Početna»Javne nabavke»III tribina o izmjenama i dopunama Zakona o javnim nabavkama u Nikšiću\nJavne nabavke, Saopštenja za medije 13/05/2015\nMans je u srijedu, 13. maja 2015. godine u saradnji sa Upravom za javne nabavke održao tribinu posvećenu izmjenama i dopunama Zakona o javnim nabavkama, koje su stupile na snagu početkom januara ove godine, a primjenjuju se od 4. maja 2015. godine.\nTribina je organizovana u Nikšiću, u sali Skupštine Opštine i to za sve organe koji su dužni da primjenjuju Zakon i kompanije koje učestvuju u postupcima javnih nabavki, a koji su iz centralnih crnogorskih opština, Nikšića, Danilovgrada, Plužina, Šavnika ali i iz glavnog grada Podgorice i prijestonice Cetinja.Tribini je prisustvovalo oko 130 učesnika.\nNa tribini su govorili predstavnici Uprave za javne nabavke, Mara Bogavac, pomoćnica direktora Uprave za javne nabavke i mr Sandra Škatarić, rukovodilac Odjeljenja za stručno osposobljavanje, usavršavanje i međunarodnu saradnju u oblasti javnih nabavki Uprave za javne nabavke, Tomo Miljić, član Državne komisije za kontrolu postupaka javnih nabavki, kao i Vuk Maraš, direktor Monitoring programa MANS-a.\nNakon pozdravne riječi predstavnika Opštine Nikšić i uvodnih riječi izlagača, uslijedila je diskusija na kojoj su učesnici tribine pokazali veliko interesovanje za nove izmjene i dopune Zakona o javnim nabavkama, a podijelili su i iskustva stečena kroz dosadašnju praksu.\nOvo je treća i završna tribina posvećena izmjenama i dopunama Zakona o javnim nabavkama. Organizaciju tribina podržali su Evropska komisija i Britanska ambasada u Podgorici.\nBritanska ambasada Državna komisija za kontrolu postupaka javnih nabavki Evropska komisija Javne nabavke Mara Bogavac Sandra Škatarić Tomo Miljić Uprava za javne nabavke Vuk Maraš Zakon o javnim nabavkama\nPredhodni članakNiz odredbi u Uredbi o naknadi troškova za pristup informacijama suprotno Zakonu\nSlijedeći članak Vlada da donese novu uredbu o naknadi troškova za slobodan pristup informacijama


"Blic" svim čitaocima danas poklanja knjigu - slikovnicu za mališane i novo izdane Magazina za celu porodicu.\n"Brojalica bojalica" je knjiga namenjena mališanima, ali i roditeljima, da decu nauče prvim brojevima, ali i da kreativno iskoriste zajedničko vreme. Ova jedinstvena knjižica upoznaće decu sa brojevima i pomoći im u prvim koracima učenja osnovnih računskih radnji.\nNajmlađe čekaju i jednostavni zadaci za njih, kao i bojanka uz koju će lakše naučiti da broje.\nU novom broju "Magazina" čitajte o tome kako da sunčanjem ojačate imunitet i kako da savladate hronični umor.\nStručnjaci savetuju i na koji način se izboriti sa skoliozom kod dece, a tu su i predlozi za ukusne recepte i vesti iz astrologije.\nPotražite danas na kioscima "Blic", poklon Magazin za celu porodicu i dečiju knjigu uz koju će vaši mališani lako naučiti brojeve.\nPoklon knjiga za najmlađe i novo izdanje porodičnog Magazina u nedelju u "Blicu"


POTVRĐENO: BIH OD SRBIJE ZATRAŽILA IZRUČENJE MIGRANTA OSUMNJIČENOG ZA UBISTVO BEROVIĆA | Hayat.ba\nPOTVRĐENO: BIH OD SRBIJE ZATRAŽILA IZRUČENJE MIGRANTA OSUMNJIČENOG ZA UBISTVO BEROVIĆA\nKako saznajemo, i ova procedura izručenje, mogla bi biti ubrzana, s obzirom da uhapšeni migrant nije državljanin zemlje u kojoj je uhapšen\nBiH je zatražila od Srbije izručenje migranta osumnjičenog za ubistvo Sarajlije Jasmina Berovića koje se desilo na Otesu 17.novembra.\nOva informacija potvrđena je u Ministarstvu pravde BiH koje je dobilo i dokumentaciju koja se odnosi na hapšenje migranta u Beogradu prije desetak dana, a koji se dovodi u vezu s ubistvom Berovića, piše Avaz.\nDokumentaciju je poslalo Tužilaštvo Kantona Sarajevo s ciljem izručenje uhapšenog migranta BiH, tačnije pravosudnih organima Kantona Sarajevo.\nKako saznajemo, procedura izručenje, mogla bi biti ubrzana, s obzirom da uhapšeni migrant nije državljanin zemlje u kojoj je uhapšen. Ranije je otisao zahtjev za izručenje migranta uhapšenog na Kosovu, koji se također dovodi u vezu s ubistvom.


Brajović: Crna Gora i Albanija primjer dobrosusjedskih odnosa - Vijesti.me\nrajović je iznio stav da postojeći nivo saradnje treba kontinuirano unaprjeđivati Edit\nIvan Brajović (Foto: Skupstina.me)\nMina 8. februar 2017, 20:03 ažurirano 7. februar 2019, 00:05\nIzvanredni politički odnosi Crne Gore i Albanije, kao i postojeći intenzitet dijaloga na najvišem nivou, neophodna su pretpostavka za jačanje ekonomskih odnosa, ocijenio je predsjednik parlamenta, Ivan Brajović.\nDelegacija Odbora za spoljne poslove Parlamenta Albanije, na čelu sa predsjednicom Artom Dade, boravi u radnoj posjeti Skupštini Crne Gore.\nDelegaciju Odbora su u odvojenim susretima primili Ivan Brajović, potpredsjednik Genci Nimambegu, a održan je sastanak sa Odborom za međunarodne odnose i iseljenike, na čelu sa predsjednikom Odbora Andrijom Nikolićem.\nKako je saopšteno, Brajović je naglasio da Crne Gora i Albanija predstavljaju primjer dobrosusjedskih odnosa i prijateljske saradnje u oblastima od zajedničkog interesa.\nImajući u vidu da parlamentarna saradnja predstavlja važan dio ukupnih odnosa, Brajović je iznio stav da postojeći nivo saradnje treba kontinuirano unaprjeđivati.\n„Izvanredni politički odnosi Crne Gore i Albanije, kao i postojeći intenzitet dijaloga na najvišem nivou, neophodna su pretpostavka za jačanje ekonomskih odnosa”, istakao je Brajović.\nOn je zahvalio na snažnoj podršci Albanije članstvu Crne Gore u NATO i prenio spremnost Crnoj Gori da prenese svoja iskustva iz procesa evropske integracije.\n„Sagovornici su ocijenili da Evropska unija ostaje najbolji okvir za uspješan nastavak reformi, dostizanje standarda i unaprjeđenje kvaliteta života građana u svim državama Zapadnog Balkana, zbog čega je potrebno pojačati napore na putu evropskih integracija“, piše u saopštenju.\nRazmijenjena su mišljenja o aktuelnom političkom trenutku u Crnoj Gori i Albaniji, kao i o pitanjima od regionalnog značaja.\nU tom kontekstu, Dade je prenijela iskustvo Albanije u vezi sa bojkotom parlamenta, pri čemu je istakla da takav način političkog djelovanja nikada ne daje dobre rezultate.\nKako je saopšteno, na sastanku potpredsjednika Gencija Nimambegua sa Dade istaknuto je obostrano zadovoljstvo razvojem odnosa između dvije države i konstatovano da ima dosta potencijala za njihovo unaprjeđenje.\nNimambegu je upoznao delegaciju sa dešavanjima na političkoj sceni u Crnoj Gori, kao i napretku naše zemlje u integracionim procesima.\n„Članovi albanske delegacije su tokom susreta upoznati sa dugogodišnjim zahtjevima Albanaca u Crnoj Gori, vezano za konačno definisanje statusa opštine Tuzi, povraćaj imovine vlasnicima na Valdanosu, stanje u ulcinjskoj Solani, kao i ravnomjerno predstavljanje Albanaca u institucijama sistema“, piše u saopštenju.\nPotencirane su mogućnosti bolje saradnje prije svega na području obrazovanja ikulture, gdje bi pripadnici albanske nacionalnosti kao bilingvisti mogli da imaju veoma važnu ulogu.\nDade je kazala da je Albanija spremna da pomogne u ostvarivanju zahtjeva Albanaca u Crnoj Gori, koji su u fokusu interesovanja prilikom svakog službenog susreta sa crnogorskim zvaničnicima.\nPredsjednik Odbora za međunarodne odnose i iseljenike Andrija Nikolić tokom sastanka sa Dade istakao je da strateške integracione ciljeve, ulazak u Evropsku uniju i NATO, nije moguće ostvariti bez aktivne uloge u regionalnoj saradnji i promišljanja vanjske politike u regionalnom kontekstu.\nNavodi se da je Nikolić kazao da je zadovoljan zbog predstojećeg formiranja Grupa prijateljstva između dva parlamenta, uz ocjenu da ta međuparlamentarna forma predstavlja jedan od bitnih temelja parlamentarne saradnje, ali i ukupnih odnosa dvije zemlje.\n„On je, takođe, istakao da iseljenici iz Crne Gore koji žive u Albaniji predstavljaju značajan most saradnje između dvije države”, kazali su iz Skupštine.\naDade je čestitala na progresu koji je Crna Gora učinila na putu evropskih i evroatlantskih integracija, uz napomenu da je u narednom periodu bitno dodatno raditi na uspostavljanju još boljih političkih i ekonomskih odnosa dvije zemlje.


Radović: Od ponedeljka malinari štrajkuju glađu ispred Predsedništva Srbije – Info LIGA\nRadović: Od ponedeljka malinari štrajkuju glađu ispred Predsedništva Srbije\nby infoLIGA · 19/07/2017\nKako tvrde u Asocijaciji malinara Srbije obećenje koje su hladnjačari dali na sastanku sa ministrom poljoprivrede Branislavom Nedimovićem da će akontna cena maline biti 160 dinara, nije ispunjeno. Stoga je Upravni odbor ove Asocijacije zatražio od predsednika Srbije, Aleksandra Vučića, da do nedelje nađe rešenje za nagomilane probleme malinara i proizvođača kupine u Srbiji, a ako se to ne desi, predstvnici malinara od ponedeljka počeće štrajk glađu u Beogradu, ispred zgrade Predsedništva Srbije.\nMi od predsednika ne tražimo da nam država da pare za malinu, nikoga ne uslovljavamo, mi samo tražimo da se ispuni ono što nam je iz vlasti obećano – da cenu maline diktira tržište i tržišni principi a ne monopol i monopolisti. A znamo, na osnovu infomracija koje imamo da u svetu cena za crvenim zlatom raste. – kaže Dobrivoje Radović, predsednik Asocijacijem malinara Srbije.\nU petak će biti nastavljena ranije započeta akcija prikupljanja potpisa nezadovoljnih malinara koji će biti redati predsedniku Vučiću a ako ne bude rešenja, od ponedeljka počinju štrajk gladju.\nBerba se polako privodu kraju a proizvođači, kako tvrde, neće imati dovoljno novca ni radnike da isplate na ovu cenu. Rod maline je usled vremenskih nepogoda gotovo prepolovljen pa je situacija, kaže Radović, više nego alarmantna.\nTaktičko tehnički zbor vojske Srbije u Ivanjici (VIDEO)\nRekonstrukcija putnih pravaca u Prilikama i Bratljevu (VIDEO)\n19/07/2017 u 22:19\nSto se cene maline tice taj S….. je jedan od najgorih hladnjacara,koji svake godine kuka i zakida narod na ceni. On je jedan od onih koji obaraju cenu\nNext story Hitno potrebni donatrori kože za povređenog radnika “MB Namenska“\nPrevious story Ovi dečaci mogli bi da posluže za primer svima


Tanjug 29. novembra 2021. 15:39\nBEOGRAD – Sva rešenja Republičkog geodetskog zavoda od danas sadrže kvalifikovani elektronski pečat koji garantuje integritet i tačnost porekla podataka, objavio je danas taj Zavod.\nElektronski pečat uveden je u okviru novog Centralnog informacionog sistema katastra a njegovo korišćenje stavlja tačku na prevare i falsifikovanje dokumenata unutar katastarskog sistema, navodi se u saopštenju.\nElektronski pečat predstavlja zamenu za pečat i svojeručni potpis čineći nemogućim njegovo falsifikovanje i podižući pravnu sigurnost građana na najviši nivo.\nKvalifikovani elektronski pečat obezbeđuje uštede kroz smanjivanje materijalnih troškova i vremena, te omogućava bolji nadzor i kontrolu rada unutar institucije.\nOn omogućava građanima i privrednim subjektima jednostavni pristup uslugama RGZ-a, odnosno brže, jeftinije i efikasnije poslovanje.


Baumeister uspešan u preuzimanju akcija Bačkaputa | SEEbiz.eu\nBaumeister uspešan u preuzimanju akcija Bačkaputa\nObjavljeno: 20.01.2020 / 16:55\nNOVI SAD – Beogradski Baumeister uspeo je u preuzimanju akcija AD Vojvodinaput-Bačkaput, pa sada ukupno poseduje 95,77 odsto ove novosadske firme, navodi se u dokumentu koji je objavila Beogradska berza.\nBaumeister je preko ponude koja je zatvorena 15. januara uspeo da preuzme više od 133.000 akcija, a cena je bila 100 dinara po komadu.\nPrema podacima Centralnog registra hartija od vrednosti, preduzeće za puteve Niš vlasnik je 4,16 odsto akcija Bačkaputa.\nBaumeister je osnovan 2013. godine, a osnovna delatnost ove firme je izgradnja puteva i autoputeva.\nTagovi: Baumeister, Bačkaput, Beogradska berza